Envision Information Systems | www.envision.gr > Προϊόντα > biQ-ERP > Λειτουργίες\nΗ κερδοφορία μιας επιχείρησης καθορίζεται σε μεγάλο βαθμό από την ικανότητα της να διαχειριστεί αποτελεσματικά τους χρηματοοικονομικούς πόρους που διαθέτει. Το biQ έρχεται να συνδράμει προς αυτή την κατεύθυνση παρέχοντας όλα εκείνα τα εργαλεία που θα καταστήσουν την επιχείρηση σας βιώσιμη και κερδοφόρα απέναντι στις προκλήσεις των καιρών.\nΤο biQ είναι σχεδιασμένο κατά τέτοιο τρόπο ώστε να ανταποκρίνεται πλήρως στις ανάγκες της επιχείρησης σας και να συμμορφώνεται με το οικονομικό - φορολογικό πλαίσιο λειτουργίας της. Οι λογιστικές εγγραφές πραγματοποιούνται είτε απευθείας στο κύκλωμα της γενικής λογιστικής είτε καταχωρούνται αυτόματα, μέσω γεφυρών, από το εμπορικό κύκλωμα. Για να απλοποιήσει τις καθημερινές εργασίες, το biQ έχει φροντίσει να παρέχει μια γκάμα εργαλείων όπως πρότυπα άρθρα, αυτόματη μεταφορά αποτελεσματικών λογαριασμών και μαζική δημιουργία επαναλαμβανόμενων λογιστικών εγγραφών.\nΗ αποτελεσματική διαχείριση του χαρτοφυλακίου των αξιογράφων έχει ευεργετικά αποτελέσματα στο cash flow της επιχείρησής σας. Με το biQ έχετε τη δυνατότητα να παρακολουθήσετε τον πλήρη κύκλο του αξιογράφου και να γνωρίζετε πού βρίσκεται ακριβώς κάθε στιγμή. Το biQ εξασφαλίζει λεπτομερή εικόνα του χαρτοφυλακίου σας ώστε να μπορείτε άμεσα να προγραμματίσετε τις μελλοντικές σας χρηματοροές βάσει των λειτουργικών αναγκών της επιχείρησής σας.\nΤο αποτέλεσμα της επιχείρησής σας θα εξαρτηθεί από τα κοστολογικά στοιχεία της κάθε δραστηριότητας ή τμήματος. Το biQ σας παρέχει τη δυνατότητα να δημιουργήσετε τα δικά σας κέντρα κόστους και να τα αναπτύξετε μέχρι το επίπεδο που επιθυμείτε. Με αυτό τον τρόπο μπορεί να γνωρίζετε τη συνεισφορά του κάθε κέντρο κόστος στην κερδοφορία της επιχείρησής σας. Το biQ, σας προσφέρει έξυπνα εργαλεία, ώστε ο επιμερισμός της δαπάνης να μπορεί να πραγματοποιηθεί βάσει αλγόριθμων και προκαθορισμένων κανόνων ώστε να ελαχιστοποιηθούν τα λάθη και να αυξηθεί η παραγωγικότητα των εργαζομένων.\nΟ σχεδιασμός των τακτικών στόχων της επιχείρησής σας βασίζεται στον ορθό προϋπολογισμό των εξόδων. Οποιαδήποτε απόκλιση από τις προϋπολογισθείσες δαπάνες απαιτεί τη λήψη διορθωτικών ενεργειών ώστε να επαναφέρει την επιχείρησή σας στο δρόμο της ανάπτυξης και της κερδοφορίας. Το biQ προσφέρει τη δυνατότητα για αναλυτική απεικόνιση του προϋπολογισμού των εξόδων είτε σε επίπεδο κέντρων κόστους είτε σε επίπεδο λογαριασμών λογιστικής οποιαδήποτε βαθμού. Ταυτόχρονα, το biQ παρέχει μια πληθώρα από reports και εργαλεία ώστε να καταστεί εφικτός ο έγκαιρος εντοπισμός των προϋπολογισθέντων δαπανών από τα πραγματικά έξοδα της επιχείρησης σας που θα οδηγήσει στη λήψη αποτελεσματικών αποφάσεων.\nΤο biQ υποστηρίζει τη συνολική διαχείριση των παγίων καθώς τηρεί μητρώο παγίων στο οποίο απεικονίζονται αναλυτικά όλες εκείνες οι πληροφορίες που χαρακτηρίζουν τα πάγια και επηρεάζουν τη λειτουργία της επιχείρησής σας. Επιπλέον, περιλαμβάνει διαδικασίες που σχετίζονται με βελτιώσεις, προσθήκες και αναπροσαρμογές παγίων ώστε να παρέχεται έγκυρη και λεπτομερής πληροφόρηση στη διοίκηση. Μέσω της εργασίας για αυτόματη δημιουργία αποσβέσεων, βάσει οποιαδήποτε μεθόδου επιθυμεί η επιχείρηση, ενισχύεται η αξιοπιστία του οικονομικού αποτελέσματος οποιαδήποτε χρονική στιγμή.\nΗ αποτελεσματική διαχείριση της αποθήκης συμβάλει αποφασιστικά τόσο στην μεγιστοποίηση του οικονομικού αποτελέσματος της επιχείρησής σας όσο και στη βελτίωση της ικανοποίησης των πελατών. Το biQ διαθέτει όλα εκείνα τα εργαλεία και τις διαδικασίες που εξασφαλίζουν τη διατήρηση του αποθέματος σε τέτοιο επίπεδο ώστε να μην δημιουργούνται δυσλειτουργίες στην εκτέλεση των παραγγελιών των πελατών και ταυτόχρονα να μην επιβαρύνει την επιχείρηση με πλεονάζον απόθεμα.\nΗ επιχείρηση μπορεί να γνωρίζει το ακριβές ύψος του αποθέματος οποιαδήποτε χρονική στιγμή. Το biQ επιτρέπει την καταγραφή των ειδών είτε μέσω της χρήσης barcodes είτε χειροκίνητα. Μέσω ενός αυτοματοποιημένου μηχανισμού ενημερώνει την επιχείρηση για τα ελλείμματα και πλεονάσματα που εντοπίστηκαν και προσδιορίζει την επίπτωση που θα έχουν οι εν λόγω αποκλίσεις στην αποτίμηση του συνολικού αποθέματος.\nΗ εύκολη διαχείριση των σύνθετων ειδών αποτελεί πραγματική πρόκληση για την επιχείρηση. Το biQ διαμορφώνει εκείνο το περιβάλλον ώστε η επιχείρηση να εφαρμόζει τις απαραίτητες διαδικασίες που απαιτούνται για τη γρήγορη δημιουργία των σύνθετων ειδών. Με το biQ η επιχείρηση είναι σε θέση να γνωρίζει το ακριβές κόστος των συντιθέμενων ειδών και την αξία των αναλωθέντων ώστε να εκτιμήσει με σχετική ακρίβεια τη μικτή κερδοφορία της. Η κοστολόγηση που λαμβάνει χώρα μπορεί να πραγματοποιηθεί βάσει οποιαδήποτε μεθόδου επιθυμεί ο χρήστης.\nΗ χρήση πολλαπλών αποθηκευτικών χώρων απαιτεί την εύκολη και γρήγορη διακίνηση των αγαθών. Το biQ έχει σχεδιαστεί κατά τέτοιο τρόπο ώστε η διαχείριση των εσωτερικών διακινήσεων να προσαρμόζεται στις ανάγκες της επιχείρησης. Εσωτερικές διακινήσεις λαμβάνουν χώρα σε διάφορα στάδια της λειτουργίας την επιχείρησης και μπορούν να σχετίζονται με τα κυκλώματα της πώλησης, της παραγωγής ή της αγοράς. Αυτό έχει σαν αποτέλεσμα η επιχείρηση να μπορεί πολύ εύκολα να εντοπίσει οποιαδήποτε αγαθό και να ενημερώσει έγκυρα τον τελικό πελάτη.\nΤο biQ εξασφαλίζει την άριστη διαχείριση των ειδών που παρακολουθούνται σε επίπεδο serial number ή παρτίδας. Η αποτελεσματική παρακολούθηση των αποθεμάτων με τα συγκεκριμένα χαρακτηριστικά αποτελεί απαραίτητη προϋπόθεση για τη βιωσιμότητα της επιχείρησής σας. To biQ επιτρέπει την πλήρη εφαρμογή των αρχών της ιχνηλασιμότητας σε όλα τα στάδια της εφοδιαστικής αλυσίδας. Στο σύγχρονο ανταγωνιστικό περιβάλλον, το biQ αξιοποιεί όλες εκείνες τις παραμέτρους που θα βελτιστοποιήσουν τις επιχειρηματικές διαδικασίες και συνδέει την διαχείριση των αποθεμάτων με την χρηματοοικονομική υγεία της επιχείρησής σας.\nΠρόταση Παραγγελίας Αγοράς\nΤο άριστο ύψος των αποθεμάτων εξαρτάται σε μεγάλο βαθμό από τις προβλέψεις των πωλήσεων και την έγκαιρη παραλαβή των αγαθών. Το biQ χρησιμοποιεί ένα πλήθος αλγορίθμων που βασίζονται σε κριτήρια όπως lead time προμηθευτών, υπόλοιπο αποθέματος, δεσμεύσεις προϊόντων, αναμενόμενες παραλαβές και εκτιμήσεις πωλήσεων ώστε να προτείνει τα είδη που πρέπει να παραγγελθούν στον εκάστοτε προμηθευτή. Η συμμετοχή του κάθε κριτηρίου στην τελική πρόταση αγοράς μπορεί να διαφοροποιηθεί ανάλογα με τις ιδιαιτερότητες κάθε επιχείρησης.\nΗ μεγιστοποίηση του κέρδους της επιχείρησης σας εξαρτάται σε σημαντικό βαθμό από τον όγκο των πωλήσεων που πετυχαίνει. Αυτό που θα διαφοροποιήσει την επιχείρησής σας είναι και ο τρόπος με τον οποίο επιτυγχάνεται ο στόχος των πωλήσεων. Η εφαρμογή ενός αποτελεσματικού μοντέλου διαχείρισης του κύκλου πώλησης αποτελεί πραγματική πρόκληση για οποιαδήποτε επιχείρηση καθώς θα περιορίσει τα λάθη, τις παραλείψεις, τις αστοχίες και θα οδηγήσει στην υιοθέτηση επιχειρηματικών διαδικασιών που εξασφαλίζουν την άριστη συνεργασία των εμπλεκόμενων μερών.\nΤο biQ διακρίνεται για το τρόπο που διαχειρίζεται τις προσφορές ώστε να τις μετατρέψει σε μελλοντικές πωλήσεις. Εστιάζοντας στη μοναδικότητα της κάθε προσφοράς ενσωματώνει τόσο ποιοτικά όσο και ποσοτικά χαρακτηριστικά προκειμένου να επιταχύνει τον κύκλο πώλησης. Προσφέροντας τη δυνατότητα για πολύπλοκες τιμολογιακές και εκπτωτικές πολιτικές, η επιχείρηση επιτυγχάνει να λαμβάνει υπόψη τα ιδιαίτερα χαρακτηριστικά του κάθε πελάτη σε συνδυασμό με την εμπορική πολιτική που επιθυμεί να εφαρμόσει. Το biQ έχει φροντίσει στο να διατηρεί αρχείο όλων των προσφορών για όλα τα σταδία προκειμένου να μπορεί ο κάθε χρήστης να ανατρέξει στο ιστορικό της.\nΗ ταχύτητα στην εκτέλεση των παραγγελιών και ο βαθμός ικανοποίησης αυτών θα καθορίσουν σε σημαντικό βαθμό την επιτυχή λειτουργία της επιχείρησής σας. Το biQ προωθεί την παραγγελία σε διάφορα στάδια εφαρμόζοντας ελέγχους που σχετίζονται με την επάρκεια του αποθέματος και την πιστοληπτική ικανότητα του πελάτη. Με αυτό τον τρόπο η επιχείρηση επιτυγχάνει να ενημερώνει τους ενδιαφερόμενους για το στάδιο που βρίσκεται η παραγγελία τους και να περιορίζει την έκθεση της σε χρηματοπιστωτικούς κινδύνους. Η παραγγελία μπορεί να εκτελεστεί μόνο και εφόσον συντρέχουν όλες εκείνες οι προϋποθέσεις που θα διασφαλίσουν την επιχείρηση ότι ο κύκλος παραγγελία – προσφορά – πώληση – είσπραξη θα ολοκληρωθεί με επιτυχία.\nΑποστολή - Τιμολόγηση\nΣτο biQ η διαδικασία της τιμολόγησης και αποστολής των αγαθών έχει πάψει να αποτελεί μια πολύπλοκη και χρονοβόρα εργασία. Αυτό οφείλεται κατά κύριο λόγο στο άριστο σχεδιασμό του ο οποίος είναι προσανατολισμένος στην ταύτιση των ενεργειών από τη μεριά του χρήστη με εκείνες από τη μεριά του συστήματος. Η εκτέλεση των παραγγελιών μπορεί να γίνει είτε συγκεντρωτικά είτε ένα προς ένα βάσει διαφόρων κριτηρίων (π.χ ABC ανάλυση, χρονολογική προτεραιότητα κ.α.). Οι έλεγχοι που μπορούν να εφαρμοστούν εξασφαλίζουν την ορθή λειτουργία του μηχανογραφικού συστήματος και τη σωστή απεικόνιση των χρηματοικονομικών μεγεθών. Επιπλέον, η απλοποίηση της διαδικασίας τιμολόγησης δημιουργεί όλες εκείνες τις προϋποθέσεις ώστε να μειωθεί ο χρόνος είσπραξης των απαιτήσεων από τους πελάτες.\nΟ χρόνος που μεσολαβεί μεταξύ της τιμολόγησης και της αντίστοιχης είσπραξης τείνει να αυξάνεται με γεωμετρική πρόοδο. Η γενεσιουργός αιτία αυτού του προβλήματος, εκτός από το δυσχερές οικονομικό περιβάλλον, είναι η αδυναμία της επιχείρησης να προσδιορίσει με ακρίβεια το χρονικό σημείο που η απαίτησή της πρέπει να ικανοποιηθεί. Με το biQ η επιχείρηση είναι σε θέση να συσχετίσει τις εισπράξεις με τα ανεξόφλητα τιμολόγια είτε χειροκίνητα είτε αυτόματα βάσει FIFO, δίνοντας άμεση πληροφόρηση στη διοίκηση για το μέσο χρόνο πληρωμής των πελατών και δημιουργώντας τις απαραίτητες προϋποθέσεις για ορθή εφαρμογή των πιστωτικών ελέγχων. Επιπλέον, ο εργονομικός σχεδιασμός της οθόνης των εισπράξεων μειώνει το χρόνο καταχώρησης καθώς υποστηρίζει πολλαπλά μέσα πληρωμής (π.χ. μετρητά και επιταγή)\nΗ διαδικασία των αγορών αποτελεί μία από τις σημαντικότερες δραστηριότητες της εφοδιαστικής αλυσίδας. Άλλωστε ένα από τα κυριότερα προβλήματα των σύγχρονων επιχειρήσεων είναι το απόθεμα των αγαθών που διαθέτουν ώστε να ικανοποιήσουν τις ανάγκες των πελατών. Το biQ προσφέρει όλα εκείνα τα εργαλεία και τις διαδικασίες ώστε η επιχείρησή σας να προσαρμόζεται έγκαιρα και άμεσα στους κανόνες της προσφοράς και της ζήτησης.\nΗ αποτελεσματική διαχείριση των παραγγελιών αγοράς αποτελεί απαραίτητη προϋπόθεση για την ικανοποίηση του πελάτη και την κερδοφορία της επιχείρησής σας, καθώς επιτρέπει τη μείωση του λειτουργικού κόστους και την άμεση πληροφόρηση. Στο biQ αυτό γίνεται εφικτό μέσω της δυνατότητας παρακολούθησης των παραγγελιών αγοράς σε πολλαπλά στάδια και της συσχέτισης αυτών με τις παραγγελίες πώλησης. Επιπλέον, το biQ επιτρέπει την καταγραφή των συμφωνιών με τους προμηθευτές ώστε να αποτρέπεται η εισαγωγή παραγγελίας με λανθασμένα στοιχεία που θα επηρεάσουν δυσχερώς την κοστολογική θέση της επιχείρησης.\nΗ διαδικασία παραλαβής των εμπορευμάτων πρέπει να διέπεται από διαδικασίες που θα βοηθούν στην εύκολη διαχείριση και στην αποφυγή λαθών και παραλείψεων. Το biQ, μέσω της χρήσης των φακέλων παραλαβής και barcodes, εξασφαλίζει την ορθή εισαγωγή των ειδών στην αποθήκη. Σε περίπτωση μερικής ή λάθος παραλαβής ο χρήστης ενημερώνεται ώστε να προχωρήσει στις απαραίτητες διορθωτικές ενέργειες. Το biQ έχει την ευελιξία να παραλάβει το είδος σε οποιαδήποτε ιεραρχική μονάδα logistics (παλέτα, κιβώτιο, συσκευασία, τεμάχιο).\nΗ έγκαιρη και έγκυρη αποτίμηση του αποθέματος συμβάλει στη βελτίωση του αποτελέσματος της επιχείρησής σας. Το biQ σας δίνει τη δυνατότητα, μέσω των φακέλων κοστολόγησης, να διαχειριστείτε τις εισαγωγές σας εύκολα και γρήγορα. Η κεντρική διαχείριση της εισαγωγής επιτρέπει τον άμεσο επιμερισμό των δαπανών που σχετίζονται με αυτή (ασφάλιστρα, τραπεζικά έξοδα, μεταφορικά) πάνω στα τιμολόγια αγοράς και την αυτόματη δημιουργία των λογιστικών εγγραφών. Εκτός από αυτό, ο επιμερισμός των δαπανών μπορεί να γίνει μέσω διαφόρων κριτηρίων ώστε να εξασφαλιστεί η ορθολογική κοστολογική επιβάρυνση των αγαθών.\nΟ προγραμματισμός των πληρωμών των προμηθευτών βοηθάει σημαντικά την επιχείρησή σας στον προσδιορισμό των ταμειακών ροών. Αυτό επιτυγχάνεται μέσω των εργαλείων και reports, που προσφέρονται από το biQ, τα οποία δίνουν πλήρη εικόνα για τις ληξιπρόθεσμες υποχρεώσεις της επιχείρησής σας. Επιπλέον, ο άμεσος συσχετισμός των πληρωμών κατά το στάδιο της καταχώρησης με τα ανεξόφλητα τιμολόγια οδηγεί στο γρήγορο εντοπισμό καθυστερήσεων και ανωμαλιών που σχετίζονται με την απρόσκοπτη λειτουργία της επιχείρησής σας.\nΤο σύγχρονο παγκοσμιοποιημένο περιβάλλον, σε συνδυασμό με τον υψηλό βαθμό ενημέρωσης των πελατών, έχει επιβάλει στις παραγωγικές επιχειρήσεις να αναζητήσουν βέλτιστες μεθόδους και ευέλικτες λύσεις ώστε να προσφέρουν ποιοτικά προϊόντα σε χαμηλό κόστος. Το biQ ενοποιεί όλες τις παραγωγικές δραστηριότητες της επιχείρησής και ενσωματώνει τις σχέσεις με τους προμηθευτές κατά τέτοιο τρόπο ώστε να εξασφαλιστεί η δημιουργία ενός παραγωγικού μοντέλου το οποίο θα ανταποκρίνεται με επιτυχία στις αυξανόμενες απαιτήσεις των πελατών.\nΤο biQ επιτρέπει την πλήρη καταγραφή των τεχνικών προδιαγραφών των ετοίμων ή ημιτελών προϊόντων ώστε η επιχείρηση να έχει τον πλήρη έλεγχο σε ποσοτικό και ποιοτικό επίπεδο των αγαθών που εμπορεύεται. Η αναλυτική καταγραφή των κοστολογικών στοιχείων του κάθε προϊόντος όπως Α Ύλες, άμεσα και έμμεσα έξοδα, εξασφαλίζει τα εχέγγυα για σωστή διαχείριση των αποθεμάτων και διατήρηση άριστων σχέσεων με τους προμηθευτές.\nΟι εντολές παραγωγής θα καθορίσουν τις ανάγκες της επιχείρησης σε αποθέματα και θα ενεργοποιήσουν όλες τις επιχειρησιακές διαδικασίες μέχρι την τελική πώληση. Το biQ προσφέρει τη δυνατότητα για δημιουργία εντολών παραγωγής είτε από παραγγελία πώλησης (make to order) είτε απευθείας από το χρήστη (make to stock). Με τη χρήση του biQ, υπάρχει δυνατότητα έγκρισης των εντολών παραγωγής πριν ξεκινήσει η διαδικασία εκτέλεσής του. Με αυτόν τον τρόπο, επιτυγχάνεται η απρόσκοπτη λειτουργία της παραγωγικής διαδικασίας και υψηλός βαθμός ικανοποίησης των πελατών.\nΤο biQ αναλαμβάνει την εκτέλεση των εγκεκριμένων εντολών παραγωγής ώστε να παραχθεί το τελικό προϊόν. Το biQ παρέχει τη δυνατότητα για πολλαπλές φάσεις παραγωγή και αναλυτική καταγραφή των εμπλεκόμενων μερών (μηχανές και άνθρωποι) ώστε να είναι εφικτός ο ακριβής προσδιορισμός του κόστους. Με την ολοκλήρωση της εκτέλεσης της εντολής παραγωγής, έχουν πραγματοποιηθεί αυτοματοποιημένα όλες οι κινήσεις ανάλωσης και παραγωγής βάσει των τεχνικών προδιαγραφών που έχουν καθοριστεί. Το biQ εξασφαλίζει ότι όλα τα υποσυστήματα που επηρεάζονται από την παραγωγική διαδικασία έχουν ενημερωθεί εγκαίρως ώστε να δρομολογήσουν τις επόμενες ενέργειες.\nΕσωλογιστική Κοστολόγηση Παραγωγής\nΗ διαδικασία κοστολόγησης παραγωγής είναι από τις πιο χρονοβόρες και επίπονες διαδικασίες στους κόλπους της επιχείρησης. Η ορθή κοστολόγηση παραγωγής θα προσδιορίσει την κερδοφορία και θα διασφαλίσει τη βιωσιμότητα της επιχείρησης. Το biQ επιτρέπει την ενσωμάτωση των κοστολογικών διαδικασιών σε μηχανογραφικό επίπεδο ώστε να ενοποιηθεί με τις επιμέρους φάσεις της παραγωγικής διαδικασίας. Η συσχέτιση άμεσων και έμμεσων εξόδων με τα παραστατικά παραγωγής και τις φάσεις παραγωγής, εξασφαλίζει τις απαραίτητες προϋποθέσεις για τον ακριβή προσδιορισμό του κόστους και ταυτόχρονα, απελευθερώνει ανθρώπινους πόρους για την ενασχόληση με πιο ποιοτικές επιχειρησιακές δραστηριότητες.\nTo CRM αποτελεί αναπόσπαστο κομμάτι κάθε σύγχρονης επιχείρησης. Στο biQ ERP το CRM αποτελεί την βάση πάνω στην οποία κινούνται όλες οι διαδικασίες των πωλήσεων, δίνοντας ουσιαστική βοήθεια στην διατήρηση και ενίσχυση του πελατολόγιου σας. Εμπεριέχεται ως βασικό χαρακτηριστικό. Είναι ένα πλήρες εργαλείο μάρκετινγκ και όχι απλώς ως ένα σύστημα διαχείρισης επαφών. Μέσα από το biQ έχετε την δυνατότητα να καταστρώσετε την πολιτική των πωλήσεων σας και παρακολουθείτε την εξέλιξη της. Είστε επίσης σε θέση να οργανώσετε πλήρως μια εκστρατεία μάρκετινγκ μέσω e-mail, SMS, επιστολών κ.α., ορίζοντας τον προϋπολογισμό σας και αξιολογώντας αποτελέσματα για την επιχείρησή σας. Οι πληροφορίες που αποθηκεύονται σε υπάρχοντες πελάτες (και πιθανούς πελάτες) αναλύονται και χρησιμοποιούνται για να παράξουν εξατομικευμένες πληροφορίες πωλήσεων, μάρκετινγκ και υπηρεσιών.\nΗ οικοδόμηση βιώσιμης και επιτυχημένης σχέσης με μια μεγάλη πελατειακή βάση αποτελεί το εφαλτήριο για την κερδοφορία και μακροζωία της επιχείρησης σας.\nΒασικά χαρακτηριστικά του CRM\nLead πωλήσεων και διαχείρισης ευκαιριών\nΑκριβείς και έγκαιρες προβλέψεις σας επιτρέπουν να κάνετε τη δική σας εκτίμηση σχετικά με το σύνολο των προοπτικών πωλήσεων, διασφαλίζοντας με αυτόν τον τρόπο κάθε Lead.\nΔιαχείριση Ticket και Service\nΣας παρέχεται όλα τα σύγχρονα εργαλεία για πλήρη καταγραφή και παρακολούθηση κάθε αλληλεπίδρασης με το πελατολόγιό σας, ανεξάρτητα από τον τρόπο επικοινωνίας τους με την επιχείρησή σας. Κάθε νέο Ticket ανατίθενται ανάλογα με τις πολιτικές που έχετε ορίσει. Η παρεχόμενη ενσωμάτωση με τα χρηματοοικονομικά υποσυστήματα εξασφαλίζει ότι οι χρεώσεις γίνονται σύμφωνα με τις συμβάσεις υποστήριξης πελατών.\nΕνισχυμένη Ενοποίηση με το Outlook\nΑυτόματος συγχρονισμός του biQ CRM με το ηλεκτρονικό ταχυδρομείο, τα ημερολόγια και τις επαφές σας στο Outlook.\nΜε το biQ οργανώνετε και διαχειρίζεστε εύκολα όλες τις καμπανιές σας σε συνδυασμό με τα εξειδικευμένα εργαλεία μάρκετινγκ. Αξιολογείτε την απόδοση κάθε καμπάνιας, έρχεστε σε επικοινωνία με τις επαφές σας και βελτιώνετε την παραγωγικότητα σας.\nH απουσία μιας εταιρείας από το online περιβάλλον θεωρείται πλέον ισοδύναμη με την απουσία της από την αγορά. Το ελκυστικό και δυναμικό περιεχόμενο των εταιρικών και προϊοντικών σας ιστοσελίδων είναι σε θέση να διατηρήσει καθώς και να διευρύνει το πελατολόγιό σας. Η αύξηση όμως του κύκλου εργασιών σας στηρίζεται αναμφισβήτητα στα ηλεκτρονικά συστήματα συναλλαγών μέσω Διαδικτύου (e-Commerce) που διαθέτετε. Δεν είναι όμως εύκολο για κάθε επιχείρηση να διαθέτει ένα e-commerce site. Αυτό συμβαίνει διότι η συνεργασία των back-end λύσεων με ένα ηλεκτρονικό κατάστημα χρειάζεται την αυστηρή παρουσία ενός ειδικού.\nΤο biQ eShop είναι μια προηγμένη πλατφόρμα λογισμικού ειδικά σχεδιασμένη για την αποτελεσματική προώθηση προϊόντων του εμπορίου και των υπηρεσιών σε διαδικτυακό περιβάλλον.\nΤο biQ e-Commerce σας δίνει τη δυνατότητα να οικοδομήσετε ένα διαδικτυακό κατάστημα πολύγλωσσο που είναι σε θέση να χειριστεί διαφορετικές μεθόδους πληρωμής και νομίσματα συμπεριλαμβανομένων των πιστωτικών καρτών, PayPal Checkout, το Google Checkout και προσφορές με κουπόνια και ειδικές τιμές. Με την παράλληλη λειτουργία της ευρύτερης πλατφόρμας biQ σας δίνει απεριόριστες δυνατότητες και βοηθά στην δημιουργία νέων πωλήσεων, στη βελτίωση εξυπηρέτησης πελατών και στη μεγιστοποίηση της κερδοφορίας της επιχείρησής σας.\nΚαλύψτε κάθε ανάγκη για επιχειρηματική προβολή, προσαρμοσμένη επικοινωνία, και αποδοτική προώθηση των προϊόντων και υπηρεσιών σας\nbiQ e-Commerce - Χαρακτηριστικά & Πλεονεκτήματα\nΠροηγμένα φίλτρα και κριτήρια\nΜηχανισμό σύγκρισης προϊόντων\nΈλεγχο την ετοιμότητας και λεπτομερών χαρακτηριστικών των προϊόντων (ομάδα προϊόντων, την τιμή, αξεσουάρ, φωτογραφίες, ταινίες παρουσίαση) πριν την προβολή στο eShop\nΕπιτυγχάνετε άμεση αύξηση του επίπεδου ικανοποίησης του πελατολογίου σας παρέχοντας τους προστιθέμενης αξίας προνόμια και υποστήριξη.\nLoyalty points που σωρεύονται από πολλαπλές παραγγελίες χρησιμοποιώντας εκπτώσεις και προσφορές.\nΜε πολλαπλές δυνατότητες πληρωμής, συμπεριλαμβανομένων ασφαλή και γρήγορη πληρωμή βασίζεται με τραπεζική κάρτα\nΜόνιμη πρόσβαση στα πιο επιθυμητά προϊόντα ή τις υπηρεσίες, με βάση το ιστορικό και τις προτιμήσεις του τρέχοντος χρήστη, καθώς και σύνθετες πληροφορίες σχετικά με τις παραγγελίες και το καθεστώς πληρωμής\nΑπευθείας εκτύπωση των εγγράφων ενδιαφέροντος του πελάτη (παραγγελίες, επιβεβαιώσεις πληρωμής). Προστασία δεδομένων προσωπικού χαρακτήρα και εκτελούνται οι συναλλαγές.\nΑποτελεσματική διαχείριση προωθητικών ενεργειών\nΔιαχειρίζεστε εύκολα και αποτελεσματικά όλες τις προωθητικές σας ενέργειες ενώ παράλληλα διαμορφώνετε προσωποποιημένες καμπάνιες.\nΠροσαρμόζει τις σελίδες τις διαφημιστικές καταχωρίσεις, τις πληροφορίες και το περιεχόμενο της πύλης.\nΣυλλέγει τα δεδομένα του μάρκετινγκ με τη βοήθεια ενός απεριόριστου αριθμού ερευνών που μπορεί να πραγματοποιηθεί\nΔίνει τη δυνατότητα cross-selling και up-selling\nΥποστηρίζει όλες τις μηχανές POS με πρωτόκολλο Microsoft. Το biQPos παρέχει το σύνολο των εργασιών που καλείτε να εξυπηρετήσει ένα POS λογισμικό όπως παρακολούθηση πελατών, κουπόνια, δωροκάρτες, δωροεπιταγές, πολλαπλούς τρόπους είσπραξης ανά συναλλαγή, προκαταβολές, επιστροφές, παραγγελίες και πολλά άλλα. Με την χρήση του biQPos προσφέρετε στα στελέχη σας όλες τις ελεγκτικές διαδικασίες που απαιτούνται για το κλείσιμο της ημέρας και την πληροφόρηση που χρειάζονται για κάθε ταμειακή μηχανή ξεχωριστά. Το biQPos είναι εύκολο στη χρήση και σχεδιασμένο να επεξεργάζεται όλες τις συναλλαγές σας στα σημεία πώλησης και ταυτόχρονη επικοινωνία με το back-office σε πραγματικό χρόνο. Επιταχύνει την πώληση με την υποστήριξη σαρωτές γραμμικού κώδικα και οθόνες αφής, βάζοντας τέλος στις ουρές του ταμείου. χρειάζονται για κάθε ταμειακή μηχανή ξεχωριστά.\nΤο νέο προσωπικό πωλήσεων θα είναι σε θέση να αρχίσει την επεξεργασία των συναλλαγών μέσα σε λίγα λεπτά, διαισθητικά μέσο των οθονών αφής που υποστηρίζουν την πρόσβαση στις συνήθεις λειτουργίες που χρησιμοποιούνται. Τα πλήκτρα συντόμευσης και λειτουργίες όπως η δυνατότητα κράτησης των συναλλαγών σε αναμονή θα βοηθήσει στην ταχύτερη εξυπηρέτηση των πελατών. Αυξήστε το μέσο μέγεθος πώληση σας προτρέποντας αυτοματοποιημένα τους υπαλλήλους σε προσθήκη νέων προϊόντων στον πελάτη σχετικά με τα προϊόντα που εμπεριέχει η συναλλαγή του.\nΧρήση Barcode και παρακολούθηση αποθεμάτων\nΔημιουργήστε τις ετικέτες των προϊόντων σας με το λογισμικό biQPos και χρησιμοποιήσετε ένα barcode scanner για την καταγραφή στοιχείων κατά τη στιγμή της πώλησης. Τα Barcodes θα βοηθήσουν τους υπαλλήλους σας να πωλήσουν τα προϊόντα γρήγορα με ακρίβεια στην ποσότητα και στην σωστή τιμή.\nΑύξηση των εσόδων και των ταμειακών ροών, προσφέροντας τις κάρτες δώρων στους πελάτες σας βάση των αγορών τους. Δωροκάρτες είναι ένας αποδεδειγμένος τρόπος για την αύξηση των πωλήσεων με την εκ νέου επίσκεψη των πελατών σας. Το 50% των πελατών που χρησιμοποιούν τις κάρτες δώρων δαπανούν περισσότερα χρήματα από αυτά που βρίσκονται πάνω στην κάρτα για να αγοράσουν πράγματα που δεν είχαν προβλέψει.\nΚάντε το κατάστημά σας ένα ιδανικό μέρος για την αγορά δώρων για κάθε γιορτή ή εκδήλωση. Δωροεπιταγές είναι ένας ακόμα έξυπνος τρόπος αύξησης των εσόδων σας και βελτίωσης της εξυπηρέτησης των πελατών σας. Μπορείτε να εκτυπώσετε μια δωροεπιταγή για ένα είδος, ένα είδος από μία λίστα δώρων ή ανεξαρτήτως είδους. Ορίστε τις πολιτικές του καταστήματος εκτυπώνοντας αυτές στο κάτω μέρος της δωροεπιταγής κάθε φορά που κάνετε μια πώληση.\nΠεράστε τα στοιχεία της πιστωτικής κάρτας για να συλλέξει γρήγορα τις πληρωμές και κατευθύνοντας την στην τράπεζα που σας χρεώνει λιγότερα έξοδα συναλλαγής προς την επιχείρηση σας. Οι λεπτομέρειες πληρωμής συλλέγονται και καταγράφονται στο biQPos εξαλείφοντας τα λάθη μειώνοντας τον χρόνο που απαιτείται από τον συνδυασμό διαφορετικών συστημάτων.\nΟι πωλήσεις και επιστροφές του τερματικού πώλησης καταγράφονται σε ένα μοναδικό συρτάρι μετρητών και μπορεί εύκολα να συμφωνηθεί στο τέλος της βάρδιας του εργαζομένου. Γρήγορα συγκρίνετε το περιεχόμενο του συρταριού με την έκθεση του biQPos , προσδιορίζοντας αποκλίσεις (ελλείμματα / πλεονάσματα ) στα ταμειακά υπόλοιπα.\nΣυλλέγεται τα στοιχεία των πελατών κατά το χρόνο της πώλησης, ώστε να μπορούν να έχουν ως στόχο τις μελλοντικές προσφορές και διαφημιστικές εκστρατείες. Οι πελάτες μπορούν να δεσμεύουν προϊόντα δίνοντας προκαταβολή και ακόμη να αγοράζουν με πίστωση ώστε να πληρώνουν αργότερα. Η λειτουργικότητα του biQpos καθιστά εύκολο να προσφέρετε αυτή την υπηρεσία και σας παρέχει τον απαραίτητο έλεγχο και την προβολή των υπολοίπων των πελατών.\nΤιμοκατάλογος και προωθητικές ενέργειες\nΟι τιμές των προϊόντων καθορίζονται αυτόματα όταν ένα προϊόν έχει σαρωθεί σε μια συναλλαγή. Οι λεπτομέρειες πληρωμής συλλέγονται και καταγράφονται στο biQpos για την εξάλειψη των λαθών και του χρόνου που απαιτείται για το συνδυασμό διαφορετικών συστημάτων. Η τιμή μπορεί επίσης να αλλάζει βάση των προωθητικών ενεργειών σας ή χειροκίνητα από το προσωπικό με την κατάλληλη πρόσβαση ασφαλείας.\nΤο KlikShots είναι ένα ισχυρό εργαλείο που αποστέλλει τις «πλούσιες» αναφορές του Qlik Sense σε χρήστες εκτός περιβάλλοντος Qlik.


H Hyundai Motorsport δεύτερη στο πρωτάθλημα των... - Star.gr\nAUTO Πέμπτη, 24 Νοεμβρίου 2016, 16:49\nH Hyundai Motorsport δεύτερη στο πρωτάθλημα των κατασκευαστών του WRC\nΤρία New Generation i20 WRC στην πεντάδα\nΗ Hyundai Motorsport ολοκλήρωσε τον τελικό γύρο του Παγκοσμίου Πρωταθλήματος Ράλι της FIA (WRC) για το 2016 με μια ισχυρή θέση στο βάθρο. Ο Thierry Neuville κατέκτησε την τρίτη θέση σε μια δραματική τελευταία ημέρα στο Ράλι Αυστραλίας.\nΚαι τα τρία πληρώματα των New Generation i20 WRC τερμάτισαν μέσα στην πρώτη πεντάδα, με τον Hayden Paddon να τερματίζει στην τέταρτη θέση για την Hyundai Shell World Rally Team ακριβώς 1.6s μπροστά από τον Dani Sordo (#20 Hyundai Mobis World Rally Team). Οι Neuville και Sordo απέσπασαν επιπλέον βαθμούς, καθώς τερμάτισαν στη δεύτερη και τρίτη θέση στη Power Stage.\nΤο Ράλι Αυστραλίας αποτελεί το δέκατο ράλι της σεζόν, επί συνόλου δεκατριών ράλι, στo οποίo η Hyundai Motorsport έχει κατακτήσει μια θέση στο βάθρο με το New Generation i20 WRC. Έχοντας ήδη επιβεβαιώσει τη δεύτερη θέση στο Πρωτάθλημα των Κατασκευαστών κατά τον τελευταίο γύρο, η ομάδα ολοκληρώνει την τρίτη και πιο ανταγωνιστική της σεζόν στο WRC με δύο νίκες, δώδεκα θέσεις στο βάθρο, 47 νίκε�� σε stages και 24 βαθμούς στην Power Stage.\nΓια τους Neuville (#3 New Generation i20 WRC) και Nicolas Gilsoul, ο οποίος επίσης εξασφάλισε τη δεύτερη θέση στο Πρωτάθλημα των Συνοδηγών, ήταν ένα τέλος που ταίριαζε σε μια τόσο ανταγωνιστική σεζόν. Ένα βάθρο στο Μόντε Κάρλο, η νίκη στη Σαρδηνία και στη συνέχεια διαδοχικά τρία κορυφαία αποτελέσματα από τη Γερμανία έως την Αυστραλία, αποτελούν μια αξέχαστη σεζόν για το βελγικό πλήρωμα.\nΟ Paddon (#4 New Generation i20 WRC) και ο συνοδηγός του John Kennard είχαν ένα απογοητευτικό κλείσιμο της σεζόν τους. Η ζημιά που προκλήθηκε στο ελαστικό τους στην Bucca Stage, επέφερε απώλεια χρόνου με αποτέλεσμα να φθάσουν στην πέμπτη θέση. Η δυναμική τους επιστροφή όμως τους ανέβασε μια θέση προς πάνω μέχρι το τέλος του αγώνα.\nΟ Sordo (# 20 New Generation i20 WRC) και o συνοδηγός του Marc Marti ολοκλήρωσαν τη σεζόν τους με ένα βαθμό στην Power Stage και μόλις 16 δευτερόλεπτα από το βάθρο.Με δύο νίκες και τη δεύτερη θέση στο Πρωτάθλημα των Κατασκευαστών, το 2016 υπήρξε η πιο ανταγωνιστική σεζόν για την Hyundai Motorsport στο WRC, επιστέγασμα της οποίας υπήρξε ο τερματισμός μέσα στην πρώτη πεντάδα τριών New Generation i20 WRC στην Αυστραλία.


Το πρωί στις 10-12-2021 και ώρα 7:30 ομάδα εξωσχολικών πολιτών, με πιθανή παρουσία γονέων, τρομοκράτησαν, απείλησαν, προπηλάκισαν και στη συνέχεια, αφού πέρασαν χειροπέδες στα χέρια του, τον απήγαγαν και διά της βίας τον μετέφεραν στο αστυνομικό τμήμα Αιγινίου.\nΑπό το αστυνομικό τμήμα συνελήφθησαν οι δράστες της απαγωγής και οδηγήθηκαν στην ασφάλεια Κατερίνης. Ο Δ/ντής της σχολικής μονάδας μεταφέρθηκε στο κέντρο Υγείας του Αιγινίου, προκειμένου να του παρασχεθούν οι πρώτες βοήθειες και να διαπιστωθεί ο βαθμός κακοποίησης του.\nΣτη συνέχεια οι εκπαιδευτικοί της σχολικής μονάδας που ήταν μάρτυρες στο γεγονός της απαγωγής μετέβησαν στην ασφάλεια Κατερίνης, προκειμένου να καταθέσουν για το αποτρόπαιο αυτό συμβάν.\nΤο Δ.Σ της ΕΛΜΕ Πιερίας ενημέρωσε το Δ.Σ της ΟΛΜΕ. Ακολούθως ενημερώθηκε και ο Δικηγορικός Σύλλογος Κατερίνης για το πρωτοφανές περιστατικό στα χρονικά της Εκπαίδευσης.\nΣε κάθε περίπτωση η ΕΛΜΕ θα σταθεί αρωγός στον Δ/ντή και στους συναδέλφους των δύο σχολικών μονάδων του Αιγινίου.


ΓΙΑΝΝΕΝΑ ΖΑΓΟΡΟΧΩΡΙΑ 4ΗΜΕΡΗ\nΓΥΡΟΣ ΗΠΕΙΡΟΥ – ΖΑΓΟΡΟΧΩΡΙΑ\n23-26 Δεκέμβρη, 30 Δεκέμβρη-2 Γενάρη, 3-6 Γενάρη\n1η μέρα: Αναχώρηση 8:00 π.μ. από Αθήνα με προορισμό την πόλη των Ιωαννίνων. Μικρές ενδιάμεσες στάσεις θα γίνουν για καφέ, και γεύμα στην Αμφιλοχία. Λίγο πριν την είσοδο της πόλης των Ιωαννίνων, στο Μπιζάνι θα επισκεφθούμε το Μουσείο Βρέλλη με τα κέρινα ομοιώματα. Άφιξη και τακτοποίηση στο ξενοδοχείο. Διανυκτέρευση.\n2η μέρα: Πρωινό και επίσκεψη στο Σπήλαιο Περάματος. Αμέσως μετά περνώντας από το ιστορικό Καλπάκι, θα φθάσουμε στο Μπουραζάνι και την Ιερά Μονή της Παναγίας Μολυβδοσκέπαστης, επίσκεψη και συνεχίζουμε για την κωμόπολη της Κόνιτσας για το γεύμα μας. Επιστροφή στα Ιωάννινα. Το απόγευμα μετάβαση - γνωριμία με το νησάκι και το Σπίτι Μουσείο του Αλή Πασά. Επιστροφή στο ξενοδοχείο. Το βράδυ Χριστουγεννιάτικο ρεβεγιόν με ζωντανή μουσική στο μεζεδοπωλείο Ζαϊρέ. Επιστροφή στο ξενοδοχείο. Διανυκτέρευση.\n3η μέρα: Μετά το πρωινό εμείς θα επισκεφθούμε τα Ζαγοροχώρια που προσφέρουν ανάλογη ατμόσφαιρα. Μία πολύ όμορφη διαδρομή μας οδηγεί στο Τσεπέλοβο. Η εκδρομή μας συνεχίζεται για το γραφικό Μονοδένδρι. Εδώ θα έχουμε την ευκαιρία να περπατήσουμε μέχρι το εκκλησάκι της Αγίας Παρασκευής και να θαυμάσουμε το μοναδικό θέαμα που προσφέρει η Χαράδρα του Βίκου, ενώ σε γραφικό ταβερνάκι του χωριού θα απολαύσουμε ένα ξεχωριστό γεύμα. Επιστροφή το απόγευμα στα Ιωάννινα, ξεκούραση και γνωριμία με την πόλη περπατώντας μέχρι την λίμνη Παμβώτιδα. Διανυκτέρευση.\n4η μέρα: Πρωινό και μία όμορφη διαδρομή ξεκινάει, με την ανάβαση στην Πίνδο με μοναδική θέα προς τη λίμνη Παμβώτιδα και το οροπέδιο των Ιωαννίνων, που μας οδηγεί στο Μέτσοβο. Επίσκεψη και συνεχίζουμε για Αθήνα, με στάση καθ’ οδόν στην περιοχή της Καλαμπάκας για γεύμα. Τον απογευματινό μας καφέ θα τον πιούμε στη Λαμία.\nΤιμή συμμετοχής: 195,00€\nΕπιβάρυνση μονόκλινου: 60,00€\nΔιαμονή στο ξενοδοχείο Palladioστα Ιωάννινα με πρωινό\nΧριστουγεννιάτικο Ρεβεγιόν με ζωντανή μουσική στο μεζεδοπωλείο Zαϊρέ\nΠατήστε εδώ για προβολή και εκτύπωση [ ] 116 kB


Η είσοδος του Κρόνου στη Παρθένο | Astropeleki - Just another star in the webSky\nΗ είσοδος του Κρόνου στη Παρθένο\tΝοεμβρίου 2, 2007astropeleki\tΚΑΤΑΣΚΕΥΕΣ ΜΕ ΠΑΤΡΟΝ - ΔΗΜΙΟΥΡΓΙΕΣ\tΣχολιάστε\nΓράφουν: Λίλιαν Σίμου – Ρένα Μεντάκη\nΟ Κρόνος, είναι ο τελευταίος και πιο ισχυρός από τους επτά παραδοσιακούς πλανήτες. Η παρουσία του ήταν πάντα σημαντική, αλλά δημιουργούσε και ένα κλίμα ανησυχίας στους ανθρώπους, καθώς μέσα στον χρόνο (Κρόνος) αναζητούσε την κρίση κι ασκούσε κριτική στο έργο της ανθρωπότητας. Άτεγκτος, αλλά ακριβοδίκαιος, μπορούσε να επιβραβεύσει ή να επιπλήξει τις ενέργειές μας.\nΠλανήτης καρμικός, μεταφέρει τα χρέη μας, αλλά και τα δώρα μας. Ο Κρόνος είναι σημαντικός μέσα στον χάρτη μας και θα δώσει με την πάροδο του χρόνου της ζωής μας, το αποτέλεσμα των ενεργειών μας. Χρειάζεται περίπου 29 χρόνια για την περιστροφή του στον ζωδιακό και αυτό δίνει το περιθώριο της ωρίμανσης μέσα από δυσκολίες και μαθήματα της καθημερινότητας. Παραμένει δυόμιση χρόνια σε κάθε ζώδιο και στις αρχές του Σεπτεμβρίου, την 3η μέρα, αλλάζει ζώδιο μπαίνοντας στο σημείο της Παρθένου.\nΤι θα φέρει ο Κρόνος στο νέο ζώδιο; Μετά από πέντε χρόνια παραμονής σε ζώδια στα οποία ο Κρόνος δεν μπορούσε να λειτουργήσει αποδοτικά, μπαίνει επιτέλους σε ένα ζώδιο που του ταιριάζει. Η γήινη φύση του Κρόνου συνεργάζεται αρμονικά με το γήινο ζώδιο της Παρθένου. Ο περιορισμός, η πειθαρχία, η οργάνωση, η τάξη – έννοιες που αντιπροσωπεύει ο Κρόνος, είναι έννοιες που ταιριάζουν απόλυτα στην Παρθένο. Επομένως ο Κρόνος και η Παρθένος μπορούν να συνεργαστούν αρμονικά και να βοηθήσουν τον κόσμο προσπαθώντας να κάνουν κάτι καλό. Έτσι, όσο ο Κρόνος θα παραμείνει σε αυτό το ζώδιο – μέχρι τον Ιούλιο του 2010 – θα δούμε σημαντικές εξελίξεις στην ανθρωπότητα.\nΤο σημαντικότερο ίσως από όλα θα είναι το ενδιαφέρον μας για την προστασία του περιβάλλοντος. Ύστερα από τις πρόσφατες καταστροφές σε παγκόσμιο επίπεδο, θα στραφούμε σε μια περισσότερο οικολογική προσέγγιση. Άλλωστε από το ζώδιο της Παρθένου ο Κρόνος θα σχηματίσει όψεις τριγώνου με τον Πλούτωνα και τον Δία που θα βρεθούν στον Αιγόκερω το 2008. Έτσι, είναι βέβαιο ότι θα αρχίσουν οι προσπάθειες αναδάσωσης και θα δημιουργηθούν πολλές οάσεις πράσινου σε όλη την γη.\nΔιαβάστε το υπόλοιπο άρθρο πατώντας εδώ http://myhoroscope.gr/showthread.php?t=4174\n« Καλύτερο Ποίημα του 2006\tΠλανήτες και ζώδια »


Ο Βέρνερ πιέζει για Λίβερπουλ\nΟ Τίμο Βέρνερ, διανύει μία εκπληκτική σεζόν με τη Λειψία, έχοντας 27 γκολ σε 36 αναμετρήσεις και φαντάζει το απόλυτο φαβορί για να μετακομίσει στο λιμάνι του Λίβερπουλ, για την ομάδα του Γιούργκεν Κλοπ.\nΜάλιστα, το τελευταίο διάστημα, το όνομα του είχε συνδεθεί με τη Μπάγερν Μονάχου, κάνοντας λόγο για οριστική συμφωνία με τους «Βαυαρούς». Ωστόσο, το συγκεκριμένο σενάριο δεν ισχύει, καθώς σύμφωνα με την «Bild», ο Γερμανός στράικερ δεν θέλει να αγωνιστεί σε άλλον γερμανικό σύλλογο, αλλά πιέζει την διοίκηση της ομάδας του, να ολοκληρώσει την μεταγραφή του στους «Reds».\nΣύμφωνα με το ίδιο ρεπορτάζ, ο Βέρνερ θέλει να τεθεί υπό τις οδηγίες του Γιούργκεν Κλοπ, ο οποίος έχει εκφραστεί με τα καλύτερα λόγια για τον 24άχρονο επιθετικό.\nΟ ταλαντούχος επιθετικός έχει συμβόλαιο με τη Λειψία έως το καλοκαίρι του 2023, με την ρήτρα αποδέσμευσης να είναι 60 εκατομμύρια ευρώ.\nΠροηγούμενο άρθροΜητσοτάκης: Παράταση στην προστασία της α’ κατοικίας έως τέλος Ιουλίου\nΕπόμενο άρθροΣπανταφόρα: Το ποδόσφαιρο θα διακοπεί αν το πει η Κυβέρνηση\nFWS NEWSROOM - 12/04/2021 18:17\nΤότεναμ – Μάντσεστερ Γ. 1-3: Διπλό με ανατροπή, η συνήθεια που έγινε λατρεία! (vid)\nFWS NEWSROOM - 11/04/2021 21:22\nFWS NEWSROOM - 10/04/2021 21:39\nFWS NEWSROOM - 10/04/2021 19:13\nCHAMPIONS LEAGUE FWS NEWSROOM - 14/04/2021 23:54\nΓΕΡΜΑΝΙΑ FWS NEWSROOM - 12/04/2021 18:17\nΑΓΓΛΙΑ FWS NEWSROOM - 11/04/2021 21:22\nΔΙΕΘΝΗ FWS NEWSROOM - 10/04/2021 21:39


Κι επειδή είμαστε φοβισμένοι, είμαστε και μόνοι μας… | Anatropi News\nΚι επειδή είμαστε φοβισμένοι, είμαστε και μόνοι μας…\nΑυτό είναι ένα κείμενο που το αφιερώνω σε τρεις πολύ αγαπημένους μου ανθρώπους.\nΠήρα ένα φίλο μου το πρωί τηλέφωνο, μου λέει μαζεύω τα χαλιά, του λέω χέστα τα χαλιά, έχω να σου πω κάτι σημαντικό.\nΤα ‘χεσε τα χαλιά, του λέω, ξέρεις κάτι, είναι πολύ σήμαντικό, κατάλαβα μόλις χτες ότι είμαστε υγιείς…\nΚαλά, στην πραγματικότητα είμαστε άπειρα πολλοί, αλλα εμείς οι συγκεκριμένοι είμαστε τέσσερις.\nΣαν μια διαστροφική εκδοχή του σεξ εντ δε σίτι, με πολύ σίτι και βάριους αμάουντς οφ σεξ.\nΤρεις γυναίκες κι ένας άντρας.\nΑυτός με τα χαλιά.\nΜας δένουν πολλά πράγματα, είμαστε φίλοι, αλλά πιο πολύ απ’ όλα μας έδεσε μια κοινή συγκυρία, εμπειρία, κατάσταση, όπως θέλετε πείτε το:\nΕίμαστε όλοι φοβισμένοι.\nΚι επειδή είμαστε φοβισμένοι, είμαστε και μόνοι μας.\nΟ ένας είναι μόνος του, σε σχέση. Άντρας γαρ…\nΗ άλλη είναι μόνη της, σε σχέση με πάρα πολλά όρια και στεγανά.\nΗ τρίτη είναι μόνη της, αλλά κατά καιρούς κάνει κάτι απόπειρες καταδικασμένες α πριόρι να αποτύχουν.\nΗ τέταρτη είναι εντελώς μόνη της, έπιασε γκόμενο τον εαυτό της μέχρι νεωτέρας.\nΤι μας φόβισε τόσο πολύ;\nΕίναι μια ιστορία που ξεκινάει από τον πάτο κι ανεβαίνει προς τα πάνω, είναι μια ιστορία που άμα δεν πιάσει πάτο δεν ολοκληρώνεται μέσα σου ώστε να την κατανοήσεις, πολλώ δε μάλλον να τη διηγηθείς.\nΣτη θεωρία, μας φόβισαν όλοι αυτοί στους οποίους εμπιστευτήκαμε πιο πρόσφατα τους εαυτούς μας, τα παιδιά μας (οι τρεις), τα σπίτια μας, το μέλλον μας, τις ζωές μας, αλλά κυρίως το πιο πολύτιμο πράγμα που είχαμε: Το συναίσθημά μας.\nΒρεθήκαμε συνεκδοχικά και οι τέσσερις στην ίδια θέση:\nΑυτοί στους οποίους εμπιστευτήκαμε τους εαυτούς μας, τα παιδιά μας (οι τρεις), τα σπίτια μας, το μέλλον μας, τις ζωές μας, αλλά κυρίως το πιο πολύτιμο πράγμα που είχαμε, το συναίσθημά μας, αποδείχθηκαν ανάξιοι της εμπιστοσύνης μας.\nΜάς φόβισε αυτό, είμαστε άνθρωποι του πρώτου κόσμου, δεν μας κυνηγάνε οι ρουκέτες στη Γάζα, ούτε η πείνα στο Σουδάν, θέλω να σας πω εδώ ότι το τραύμα είναι πολύ σχετικό πράγμα:\nΌλοι έχουμε από ένα, μέχρι που εμφανίζεται ένα πιο επείγον και άμεσο και το καλύπτει.\nΜετά είδαμε όλους αυτούς στους οποίους εμπιστευτήκαμε πιο πρόσφατα τους εαυτούς μας, τα παιδιά μας (οι τρεις), τα σπίτια μας, το μέλλον μας, τις ζωές μας, αλλά κυρίως το πιο πολύτιμο πράγμα που είχαμε, το συναίσθημά μας, να προχωράνε τη ζωή τους κόπι πέιστ σα να μην κουνήθηκε βλέφαρο, ενώ εμείς από την άλλη, όσο εκείνοι πήγαιναν «μπροστά», πήγαμε προς τα πίσω.\nΣτον πάτο, η μόνη επιλογή είναι το πίσω. Και η μόνη ελπίδα να μην φτάσεις στον πάτο είναι να το κάνεις πριν απ’ αυτόν.\nΜπορείς βέβαια να πας και «μπροστά» κόπι-πέιστ χωρίς να λύσεις τίποτα.\nΕίναι επιλογή αυτό.\nΚαι κοιτάξαμε, που λέτε, προς τα πίσω και αρχίσαμε να μιλάμε για την πυραμίδα των τραυμάτων που μπροστά της αυτή του Χέοπα είναι λέγκο.\nΚι αρχίσαμε να σκαλίζουμε -πάντα πολύ φοβισμένοι- και να ψάχνουμε.\nΓιατί εμπιστεύθηκα τον εαυτό μου, τα παιδιά μου (οι τρεις), το σπίτι μου, το μέλλον μου, τη ζωή μου, αλλά κυρίως το πιο πολύτιμο πράγμα που είχα, το συναίσθημά μου, σ’ έναν άνθρωπο που δεν μπορούσε και δεν ήθελε να τα διαχειριστεί;\nΓιατί, ο προηγούμενος μπορούσε;\nΉ μήπως μπορούσε ο προ-προηγούμενος;\nΠόσο πίσω πάει αυτό το γαμημένο;\nΚαι ξετυλίγεται το κουβάρι μπροστά σου.\nΤι κοινό έχουν όλες αυτές οι ιστορίες αναξιοπιστίας και σίριαλ κακοποίησης;\nΚοπανιέσαι, πετάς βελάκια στον εαυτό σου, λες «μα, δεν είναι δυνατόν, πώς επέτρεψα να μου συμβεί αυτό;», βαράς, αυτοτιμωρείσαι και μετά κάθεσαι και πίνεις μια μπύρα στον ανοιξιάτικο ήλιο και σκέφτεσαι:\nΈκλαψα, ζορίστηκα, ξέρασα -κυριολεκτικά- το γάλα της μάνας μου, τη μάνα μου μαζί, διακόσια χρόνια από τη μία σας κάνω το σάκο του μποξ κι από την άλλη στέκομαι όρθια/ος και γίνομαι όλο και καλύτερη/ος για να σας αποδείξω και να ρεφάρω…\nΤι να ρεφάρω;\nΤι να αποδείξω;\nΚαι σε ποιον;\nΔεν έχω ν’ αποδείξω σε κανέναν τίποτα.\nΚόβω τον κύκλο της προβληματικής επανάληψης – ρεπετίσιον κομπάλσιον που λέμε στο χωριό μου.\nΤον κόβω ακόμα κι αν μου κοπεί το χέρι…\nΚαθένας μας έχει κι από έναν τέτοιο κύκλο.\nΤεράστια νίκη όταν τον κόβεις.\nΣτην πράξη, λοιπόν, για ν’ αφήσουμε τη θεωρία και για να επιστρέψω στην αρχή, τι φοβόμαστε εμείς οι τέσσερις;\nΤους εαυτούς μας.\nΤους έχουμε βάλει κάτω και καθένας με τον τρόπο του, τους κόβουμε φέτες και τους επανασυνθέτουμε όπως εμείς θέλουμε.\nΘα πετύχουμε. Επειδή το αποφασίσαμε.\nΔεν υπάρχει πιο δύσκολη μάχη να δώσεις.\nΑπ’ αυτήν με τον εαυτό σου.\nΕπειδή είναι μια μάχη που δεν τη δίνεις για να κερδίσει κάποιος.\nΑλλά για να υπάρξει συμφιλίωση.\nΚΙΝΑΛ: Με μεγάλη καθυστέρηση ο κ. Μητσοτάκης παραδέχθηκε δεν έχουμε ξεμπερδέψει με την πανδημία\nΠρωταγωνιστής έσωσε σκυλάκι που το είχαν πετάξει στα σκουπίδια


DogWorld: Ναύπλιο: Δεμένη, σκελετωμένη και ημίτυφλη περίμενε τον θάνατό της\nΝαύπλιο: Δεμένη, σκελετωμένη και ημίτυφλη περίμενε τον θάνατό της\nΚάποτε ο Σοφοκλής είπε: Πολλά τα κακά σ' αυτόν τον κόσμο, μα κανένα χειρότερο απ' τον άνθρωπο. Η έκφραση αυτή δεν θα μπορούσε να περιγράψει καλύτερα το κακό που προκαλεί σε καθημερινή βάση ο άνθρωπος.\nΗ σκελετωμένη σκυλίτσα της φωτογραφίας βρέθηκε στο Τσέλο Ναυπλίου πάνω στο βουνό, να περιμένει εξαντλημένη τον θάνατό της. Κάποιο κτήνος την έδεσε εκεί με ένα κομμάτι σχοινί στο λαιμό και χωρίς φαί, καταδικάζοντάς την σε αργό βασανιστικό τέλος.\nΗ σκυλίτσα, σύμφωνα με τις εξετάσεις στις οποίες υπεβλήθη, είναι υγιέστατη. Η κατάστασή αιτιολογείται στο γεγονός ότι έχει να φάει πάνω από ένα μήνα. Από την αδυναμία μάλιστα έχει χάσει την όραση της από το ένα μάτι και γίνονται προσπάθειες για να σωθεί το δεύτερο μάτι.\n''Δεν ξέρω ποιος είναι περισσότερο αξιολύπητος..Η σκυλίτσα που περίμενε αξιοπρεπώς να πεθάνει ή αυτός που το έκανε και ζει αναξιοπρεπώς ανάμεσά μας;'', αναφέρει ο Φιλοζωικός Σύλλογος Ναυπλίου "Οι Αδέσποτοι".\nΓια πληροφορίες καλέστε στο 6944773252 Στέλιος\nΑνώνυμος 19 Δεκεμβρίου 2013 - 8:58 μ.μ.\nO Xριστος ειπαι καποτε. Αγαπατε αλληλους,,αλλα δυστηχος μονο τα σκυλια των ακουσαν!\nUnknown 19 Δεκεμβρίου 2013 - 9:23 μ.μ.\nΤο ΚΤΗΝΟΣ που το έκανε- θα το βρει από αλλού. ...:(\nΑπλά δεν το ξέρει ΑΚΟΜΑ!! :(((\nΑνώνυμος 19 Δεκεμβρίου 2013 - 9:55 μ.μ.\nΤο κσκο ειναι οτι δεν το βρισκουν τελικά . δυστυχώς\nΑνώνυμος 20 Δεκεμβρίου 2013 - 1:05 π.μ.\nΜακάρι να βρεθεί αυτός που το έκανε αυτό... πως μπορούσε να κοιμάται την νύχτα.......\nMarie 20 Δεκεμβρίου 2013 - 2:56 μ.μ.\nΝτρέπομαι για λογαριασμό του....\nΕυτυχώς αυτό το σκυλάκι θα σωθεί χάρη στην καρδιά και το φιλότιμο κάποιων αξιέπαινων ανθρώπων! Δυστυχώς όμως κάποια άλλα όχι... Βλέπεις ο κόσμος μας είναι γεμάτος από ανθρωπόμορφα τέρατα...


«Ταξιάρχης», ένα από τα 17 παραδοσιακά καΐκια που σώθηκαν από την καταστροφή (φωτογραφίες) | Η ΚΑΘΗΜΕΡΙΝΗ\n«Ταξιάρχης», ένα από τα 17 παραδοσιακά καΐκια που σώθηκαν από την καταστροφή (φωτογραφίες)\n29 Ιανουαρίου, 2019 29.01.2019 • 12:03\nΟ «Ταξιάρχης» του καπετάν Αντώνη Λογοτριβή είναι ένα από τα συνολικά 17 αλιευτικά ξύλινα σκάφη, που διασώθηκαν από το ελληνικό κράτος, ως τεκμήρια της δουλειάς και του κόπου των Ελλήνων ψαράδων.\nΛίγο πριν την εκπνοή του 2018 και συγκεκριμένα την Παραμονή της Πρωτοχρονιάς, ο «Ταξιάρχης» – σκάφος τύπου «τρεχαντήρι» που ναυπηγήθηκε στη Σκιάθο στις αρχές του 20ου αιώνα – μεταφέρθηκε από τον Νέο Μαρμαρά Χαλκιδικής στην είσοδο της ιχθυόσκαλας της Νέας Μηχανιώνας, όπου και …έριξε άγκυρα για τελευταία φορά.\nΟ 90χρονος σήμερα κύριος Αντώνης είχε δρομολογήσει εδώ και χρονιά τις διαδικασίες απόσυρσης του αλιευτικού από την ενεργό δράση, με το κόψιμο και την καύση του. «Ωστόσο οι εξελίξεις μας άλλαξαν τα σχέδια. Χαίρομαι και νιώθω περηφάνια, που τελικά ολιγωρίες και καθυστερήσεις οδήγησαν όχι μόνο στη σωτηρία του «Ταξιάρχη», αλλά και στην έκθεσή του ως ένα σημαντικό έργο της παραδοσιακής ναυπηγικής τέχνης, που είναι τόσο βαθιά συνδεδεμένη με την ιστορία και την πολιτισμική ταυτότητα του νεότερου ελληνισμού» διηγείται στο ΑΠΕ – ΜΠΕ.\nΩστόσο, ο καπετάνιος έμεινε με το παράπονο ότι δεν πρόλαβε να αποχαιρετήσει το καΐκι του. «Δυστυχώς μάθαμε εκ των υστέρων, και μάλιστα τυχαία ότι ο "Ταξιάρχης" μεταφέρθηκε. Δεν μας ενημέρωσαν για τη μεταφορά του και στενοχωρήθηκα πολύ που δεν κατάφερα να του πω το στερνό αντίο, εδώ στον τόπο του» λέει χαρακτηριστικά.\nΟ «Ταξιάρχης» κατασκευάστηκε επί ελληνικού εδάφους το 1952 από πεύκο. «Το αγόρασα έναντι 35.000 δραχμών το 1953 και του έδωσα το όνομα του πολιούχου του Μαρμαρά Χαλκιδικής, όπου και ζω όλη μου τη ζωή» εξηγεί ο κύριος Αντώνης.\n« Έζησα πολλές φουρτούνες με τον καΐκι μου τον Ταξιάρχη και πάντα με έβγαζε ασπροπρόσωπο. Το φρόντιζα σαν τα μάτια μου και πάντα επέλεγα τα καλύτερα ως εξοπλισμό. Του είχα φορέσει ολοκαίνουρια μηχανή, που ήταν η καλύτερη. Αυτήν τύπου mercedes με τα 150 άλογα. Κάθε Καθαρά Δευτέρα φόρτωνα όσους χωριανούς ήθελαν στο καϊκι μου και επισκεπτόμασταν όλα τα πανηγύρια στην τριγύρω περιοχή» θυμάται ο ηλικιωμένος καπετάνιος.\nΣτα χρόνια που πέρασαν, πολλοί ήταν εκείνοι που θέλησαν να το αγοράσουν, όμως ο ίδιος δεν το σκέφτηκε ποτέ να αποχωριστεί το καϊκι του….\nΟ πρώτος τύπος καϊκιού που ναυπηγήθηκε από τούς Έλληνες ήταν το τρεχαντήρι. Είναι μονοκάταρτο ή δικάταρτο ιστιοφόρο σκάφος και αποτελεί το κατεξοχήν Υδραίϊκο σκαρί. Λόγω της δυσκολίας της ναυπήγησής του, το κατασκεύαζαν ειδικοί καραβομαραγκοί. Από τον 17ο αιώνα μέχρι και σήμερα, η μορφή του δεν έχει υποστεί σοβαρές μεταβολές. Με το μεγάλο πλάτος και το μήκος, το σχήμα της πλώρης και της πρύμνης του, όπως και το σχήμα της γάστρας του που διαμορφώνεται από τα στραβόξυλα , αποτελεί ένα από τα θαλασσινότερα Ελληνικά σκαριά.\nΗ σημαντικότερη μεταβολή που έχει υποστεί το τρεχαντήρι μεταγενέστερα, σταδιακά περίπου από το 1920, είναι η κατάργηση των πανιών σαν μέσο πρόωσης και αντικατάτασή τους με εσωλέμβριες πετρελαιομηχανές. Το 1821 τα τρεχαντήρια χρησιμοποιήθηκαν σαν ταχυδρομεία στον πολεμικό στόλο των Υδραίων. Μετά το 1900 χρησιμοποιήθηκαν σαν σπογγαλιευτικά.\nΤαξίδευαν στη Μεσόγειο και το Αιγαίο, προάγοντας σημαντικά το εμπόριο και τη σπογγαλιεία.Τα μεταπολεμικά χρόνια χρησιμοποιήθηκαν γιά μεταφορά επιβατών.\nΕπέτειος απελευθέρωσης Αουσβιτς\nΛήστεψαν οδηγό λεωφορείου σε βραδινή βάρδια\nΚατολισθήσεις και καθιζήσεις δρόμων στη Μεσσηνία – Καταπλακώθηκε κατάστημα στην παραλία της Στούπας (φωτογραφίες)\nΦανερά φορτισμένος ο Γ. Λάνθιμος στην επίσημη πρεμιέρα της «Ευνοούμενης» στην Αθήνα\nΕνοχος κρίθηκε ο μητροπολίτης Αμβρόσιος\nΓερμανικός Τύπος: H Eλλάδα τολμά να βγει ξανά στις αγορές


Πράσινη ζώνη με 10.800 δέντρα – SNOOPIT24\nBy snoopit24 on 10/12/2019 • ( Σχολιάστε )\nΈργο ζωής στην Μπανγκόκ…\nΤο στούντιο αρχιτεκτονικής τοπίου Shma αποκάλυψε την «Πράσινη Ζώνη της Μπανγκόκ», μια πρόταση αστικής αναζωογόνησης για την ενίσχυση της βιωσιμότητας της πρωτεύουσας της Ταϊλάνδης, με πάνω από 50 χιλιόμετρα χώρους πρασίνου.\nΣε μια προσπάθεια επανασύνδεσης της πόλης με τη φύση και ενθάρρυνση των κατοίκων να υιοθετήσουν πιο υγιεινούς τρόπους ζωής, το έργο συνδέει μεγάλες γειτονιές και κόμβους μεταφοράς με καταπράσινα γραμμικά πάρκα, τα οποία προσφέρουν ποικίλες δραστηριότητες.\nΗ πόλη της Μπανγκόκ είναι χαοτική, με τεράστια αστική εξάπλωση, χωρίς τις κατάλληλες υποδομές και έλλειψη πολεοδομικού σχεδιασμού. Για την ταχεία ανάπτυξη, πολλοί από τους πράσινους χώρους και τα κανάλια της πόλης έγιναν ασφαλτοστρωμένοι δρόμοι.\nΠαράλληλα, ένα ανεπαρκές δίκτυο μεταφορών έχει καταστήσει την πόλη των 8 εκατομμυρίων ανθρώπων θύμα έντονης κυκλοφοριακής συμφόρησης και ατμοσφαιρικής ρύπανσης.\nΓια να μετατρέψει την Μπανγκόκ σε μια πιο πράσινη και πιο βιώσιμη πόλη, η Shma ανέπτυξε το σχέδιο της, το οποίο θα αναπτυχθεί στην καρδιά της πόλης.\nΤο «Σχέδιο Πράσινης Ζώνης Μπανγκόκ» περιλαμβάνει 54 χιλιόμετρα νέων χώρων πρασίνου με 10.800 μεγάλα δέντρα, τα οποία μπορούν να απορροφήσουν περίπου 1.620 τόνους διοξειδίου του άνθρακα ετησίως και να φιλτράρουν 3.580 τόνους σκόνης ετησίως.\nΟι σχεδιαστές πιστεύουν επίσης ότι η προσπάθεια οικολογικού σχεδιασμού μπορεί να ενισχύσει τις τιμές των γαιών, να εμπνεύσει τους κατοίκους να υιοθετήσουν πιο υγιεινούς τρόπους ζωής και να εξουδετερώσει το φαινόμενο της αστικής θερμότητας.\nΟι πράσινες διαβάσεις – οι οποίες θα αναπτυχθούν παράλληλα με τα κανάλια, τους σιδηροδρόμους, τα υπάρχοντα πεζοδρόμια και τις οδούς ταχείας κυκλοφορίας – θα παρέχουν τους απαραίτητους δημόσιους χώρους.\nTagged as: Μπανγκόκ, Πράσινη Ζώνη, Ταϊλάνδη


Πρόκληση: Οι Τούρκοι ζητούν να πληρώσουν οι Ελληνοκύπριοι χρέη του ψευδοκράτους! - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Πρόκληση: Οι Τούρκοι ζητούν να πληρώσουν οι Ελληνοκύπριοι χρέη του ψευδοκράτους!\nΠρόκληση: Οι Τούρκοι ζητούν να πληρώσουν οι Ελληνοκύπριοι χρέη του ψευδοκράτους!\nΚΑΤΑΛΟΓΙΖΕΙ… ΕΥΘΥΝΕΣ ΣΤΟΥΣ ΕΛΛΗΝΟΚΥΠΡΙΟΥΣ!\nΝα αποπληρώσουν το χρέος του ψευδοκράτους προς την Τουρκία ζητά από τους Ελληνοκύπριους ο λεγόμενος «υπουργός» οικονομικών και αναπληρωτής «πρωθυπουργός» του ψευδοκράτους Σερντάρ Ντενκτάς.\nΌπως ισχυρίστηκε οι Ελληνοκύπριοι ευθύνονται για το χρέος διότι κράτησαν τους Τουρκοκύπριους σε «απομόνωση».\nΕιδικότερα, σε ομιλία του στην ψευδοβουλή, ο Ντενκτάς είπε πως οι Ελληνοκύπριοι πήραν δάνειο από το ΔΝΤ, ενώ οι Τουρκοκύπριοι όχι, και γι' αυτό, υποστήριξε, οι Ελληνοκύπριοι θα πρέπει να πληρώσουν το χρέος των Τουρκοκυπρίων προς την Τουρκία.\nΙσχυρίστηκε ακόμα πως η ελληνοκυπριακή πλευρά εσκεμμένα προσπαθεί να βλάψει τη διαδικασία των συνομιλιών.


Δοκιμή:Hyundai i30 1.0 T-GDi iMT 48V mild hybrid 120 PS - Χιλιάρι και υβριδικό - Η Hyundai σερβίρει εκτεταμένη δημιουργική ανανέωση, ήπιο υβριδικό σύστημα 48V και το i30 εκπληρώνει τις επιθυμίες στην μικρομεσαία κατηγορία - gocar.gr - GoForward\nΓιάννης Τσιγκρήςστις 04.12.2020\nβασική έκδοση από 17.290 €\nδοκιμάζουμε την έκδοση 1.0T 120PS iMT 48V HYBRID DISTINCTIVE - 19.990 €\nΕπιτάχυνση 0-100 km/h11,2 sec\nΜέση κατανάλωση5,0 lt/100km\nΤολμηρή νέα σχεδίαση, κορυφαία χαρακτηριστικά ασφάλειας, συνεχής συνδεσιμότητα και 48V υβριδική τεχνολογία για πιο αποδοτική λειτουργία.\nHyundai i30 1.0 T-GDi iMT 48V mild hybrid 120 PS - Στη δύσκολη κατηγορία των μικρομεσαίων, την κατηγορία που ένα Golf ορίζει τον πήχη διαχρονικά, οφείλεις να είσαι δημιουργικός αν θέλεις να έχεις τύχη. Να πλησιάζεις στα δεδομένα του ορόσημου, να βρεις τρόπους να ξεχωρίζεις, να έχεις να προσφέρεις το κάτι παραπάνω, αν θέλεις τουλάχιστον να διαφοροποιηθείς. Αν ψαχουλέψεις λοιπόν την κλάση C, βρίσκεις προτάσεις εφάμιλλες, προτάσεις που με το δικό τους τρόπο εχουν λόγο να κάνουν αισθητή την παρουσία τους. Εδώ ανήκει και το μικρομεσαίο της Hyundai.\nΓια την Hyundai τα άλματα της εξέλιξης την βρίσκουν σε πλεονεκτική θέση όταν μπαίνει στην διαδικασία να ανανεώσει ένα υπαρκτό μοντέλο της. Τεχνολογικό υπόβαθρο υπάρχει και διαρκώς κερδίζει αναβαθμίσεις, σχεδιαστική άποψη δεν λείπει από το αρμόδιο τμήμα και τεχνογνωσία για καλό στήσιμο και αποτελεσματικότητα στο δρόμο, αν μη τι άλλο, έχει αποδείξει ότι απέκτησε τα τελευταία χρόνια. Το νεότερο i30 ξεχωρίζει με το καλημέρα από την εξωτερική του εικόνα. Κοιτώντας το στα σημεία σημαδεύεις τους ανασχεδιασμένους προφυλακτήρες, τα νέα σχέδια ζαντών, τη δυναμικότερη μάσκα και τα φωτιστικά σώματα τεχνολογίας LED, που εχουν επιπλέον και τις σχεδιαστικές τους τροποποιήσεις. Μια έντονη ακμή «τρέχει» στο προφίλ του αμαξώματος μέχρι τα πίσω επίσης αλλαγμένα φωτιστικά σώματα, ενώ εκεί είναι που δεν έχει ωφεληθεί μόνο αισθητικά, αλλά και αεροδυναμικά. Προσθήκες της ανανέωσης, οι εκδόσεις N Line που τονώνουν τον δυναμισμό σε εικόνα, αλλά και σε στήσιμο και σπορτιφ αίσθηση συμπεριφοράς (μόνο εδώ υιοθετείται ο άξονας πολλαπλών συνδέσμων πίσω - σε 1.0Τ). Φυσικά οι αλλαγές στη γκάμα εχουν περάσει εκτός από την hatchback έκδοση, σε Fastback και Tourer.\nTο εσωτερικό διατηρεί τον μοντέρνο σχεδιασμό που γνωρίσαμε το i30, με την αισθητική, την ποιότητα κατασκευής και την συναρμολόγηση να βρίσκονται στο γνωστό υψηλό επίπεδο που μας έχει συνηθίσει η Hyundai τα τελευταία χρόνια. Αίσθηση αναβάθμισης είναι ορατή με μαλακά πλαστικά τρέχουν στο πάνω τμήμα του ταμπλό, τα οποία σκληραίνουν όσο κατηφορίζεις το χέρι σου, αλλά το φινίρισμά τους δεν δημιουργεί δυσαρέσκεια. Ως αποτέλεσμα της ανανέωσης συναντάμε ψηφιακή οθόνη 7’’ (από την έκδοση Distinctive), στον πυρήνα του πίνακα οργάνων ανάμεσα στις αναλογικές ενδείξεις για στροφόμετρο, θερμοκρασία κινητήρα και στάθμη καυσίμου. Η εξατομίκευση της οθόνης περιορίζεται στην απόχρωση του φωτισμού και τη γραμματοσειρά, ανάλογα με το επιλεγμένο πρόγραμμα από τα Drive Modes (Eco, Normal και Sport), ενώ πληροφορίες trip computer και όχι μόνο προσφέρονται ψηφιακά στον εσωτερικό δακτύλιο του ταχύμετρου (π.χ. το Energy Flow για το 48V υβριδικό, την πλοήγηση ή τις ενεργές λειτουργίες SmartSense).\nΠλήρες ανέσεων και σύγχρονων τεχνολογιών διατηρεί την σχέση του με την επικαιρότητα ζεστή, που όσον αφορά το οπλοστάσιο ασφαλείας, περιλαμβάνει ένα ολοκληρωμένο ρεπερτόριο συστημάτων με την ταμπέλα SmartSense και ADAS (Advanced Driver Assistance Systems). Η στάνταρ οθόνη πολυμέσων 8’’ συνοδεύεται από κάμερα οπισθοπορείας, περιλαμβάνει λειτουργίες συνδεσιμότητας Apple CarPlay και Android Auto και φροντίζει για τις υπηρεσίες infotainment. Αναβάθμιση έχουμε σε ηχοσύστημα και ηχεία, ενώ προαιρετική είναι η ασύρματη φόρτιση Smartphone. Ο έλεγχος του διζωνικού κλιματισμού γίνεται από ξεχωριστό πάνελ χειρισμού, κάτι που μπορεί να μην θεωρείται μοντέρνα προσέγγιση, συμβάλει όμως στην παραδοσιακά εξαιρετική εργονομία της Hyundai.\nΟ ποιοτικός διάκοσμος, οι γενναιόδωροι χώροι για μικροαντικείμενα και η ευρύχωρη καμπίνα, συνθέτουν ένα ευχάριστο περιβάλλον για τους 4 επιβάτες και επικουρικά για τον πέμπτο, ενώ ενήλικοι υψηλού αναστήματος δεν θα αντιμετωπίσουν πρόβλημα, τόσο στο χώρο για το κεφάλι όσο και στα γόνατα. Επιπροσθέτως ο χώρος για τις αποσκευές των 395 lt καλύπτει τις ανάγκες των επιβατών, ενώ η ανάκληση των καθισμάτων απογειώνει τον χώρο φόρτωσης στα 1.301 lt.\nΕξηλεκτρισμός και αποτέλεσμα\nΣτο νεότερο i30 η εξηλεκτρισμένη 48V Hybrid Turbo τεχνολογία είναι διαθέσιμη για να μειώσει εκπομπές ρύπων CO2 και την κατανάλωση, αυξάνοντας ταυτόχρονα την απόδοση. Με άμεση σύνδεση μέσω ιμάντα στο στροφαλοφόρο άξονα, η γεννήτρια εκκίνησης, προσφέρει έως και 12 kW επιπλέον κατά την επιτάχυνση. Τα 48βολτα υβριδικά σύνολα διατίθενται με το πρωτοποριακό Intelligent Manual Transmission (iMT), με έναν ηλεκτρονικό συμπλέκτη που συμβάλλει στη μείωση της κατανάλωσης. Ως χαρακτηριστική λειτουργία του iMT, αποσυνδέει τον κινητήρα από το σύστημα μετάδοσης όταν ο οδηγός αφήνει το γκάζι, και το όχημα εισέρχεται σε λειτουργία coasting (πρόγραμμα ρολαρίσματος). Στόχος φυσικά η μειωμένη κατανάλωση και τα οικολογικά συνεπακόλουθα της. Ο 1.0L T-GDi κινητήρας αποδίδει 120 ίππους και 172 Nm ροπή συνδυάζεται με 6τάχυτο μηχανικό κιβώτιο ταχυτήτων στην περίπτωσή μας, ενώ υπάρχει έκδοση και με 7αρι διπλού συμπλέκτη (7-DCT).\nΣτην πράξη το πρώτο που διαπιστώνεις πίσω από το τιμόνι είναι η βελτιωμένη οδήγησης με πλήθος ρυθμίσεων για κάθε ανάστημα, ενώ εργονομικά τα πάει περίφημα. Εξαιρετική αίσθηση και από το 6άρι κιβώτιο ταχυτήτων, είτε στο αστικό ανακάτεμα, είτε αναζητώντας το μέγιστο των επιδόσεων. Ενδεικτικά τα νούμερα επιδόσεων εκπροσωπούνται από 196 km/h τελικής ταχύτητας και 11,2 sec για τα πρώτα 100 km/h από στάση. Τιμές εξαιρετικές αν συνδυαστούν και με την συγκρατημένη απαίτηση για καύσιμο. Με τη συνεισφορά του ήπιου υβριδικού συστήματος και του iMT, η κατανάλωση σε αστικό περιβάλλον μπορεί να κατασταλάξει στα 7 lt/100 km, ενώ σε ταξίδι με φυσιολογικές ταχύτητες που δεν τσιγκλάς τα ραντάρ της τροχαίας οι τιμές ξεκινούν από τον αριθμό 6 στο χαμηλό του. Προϋπόθεση φυσικά να μην πέφτει το πόδι σαν βαρίδι και για διάρκεια στο πεντάλ του γκαζιού. Συνολικά μια μέση κατανάλωση κοντά στα 7,5 lt/100 km είναι εφικτή, ενώ ταυτόχρονα νιώθεις ότι οδηγείς ένα ζωηρό σύνολο που πρεσβεύει την απόδοση.\nΑπό την στιγμή που πατήσεις βαθιά το δεξί πόδι νιώθεις την προθυμία να προσφέρει ζωηρή επιτάχυνση με μια . Οι σχέσεις στο 6αρι κιβώτιο δεν έχουν απόσταση, χωρίς να το χαρακτηρίζεις κοντό και συνεργάζονται εύστοχα με το γραμμικό και εύστροφο μοτέρ ώστε να επιβεβαιώνει τις τιμές επιδόσεων. Ταξιδεύει με ποιοτικό επίπεδο κύλισης και ηχομόνωσης που κάνουν ευχάριστη την παραμονή για μεγάλες αποστάσεις.\nΣτο δρόμο το i30 δικαιολογεί την δυναμική του εικόνα με ισορροπημένη αίσθηση στην οδήγηση και βάζει σε προτεραιότητα την άνεση με την φιλικότητα. Το γενικό συμπέρασμα είναι: Ευθύβολο στις υψηλές ταχύτητες και αποτελεσματικό σε δρόμους με στροφές. Ακόμα και αν η αίσθηση από το τιμόνι δεν πλησιάζει την ιδανική, καταφέρνει να μεταφέρει ποιοτικές πληροφορίες και εκτελεί σωστά τις εντολές του οδηγού. Στρίβει ουδέτερα χωρίς να παίρνει μεγάλες κλίσεις, δεν χάνει μέτρα από το πάτημα που έχεις στο μυαλό του και ακόμα και στην υπερβολή η ουρά δεν θα ξαφνιάσει. Θα σε κεράσει γενικά με προοδευτικές αντιδράσεις είτε σε επίπεδο υποστροφής είτε αν προσπαθήσεις να διώξεις την ουρά, άλλωστε ακόμα και αν έχεις απενεργοποιήσει τα ηλεκτρονικά, αυτά δεν αφήνουν τις γωνίες να επεκταθούν. Συνολικά η Hyundai επενδύει στην λογική της ωρίμανσης και της προσφοράς επίκαιρης και πλούσιας τεχνολογίας, που συνολικά θα εδραιώσει το γοητευτικό μικρομεσαίο της στην αφρόκρεμα της κλάσης. Δεν κάνει εκπτώσεις πουθενά και ταυτόχρονα έχει και την τιμή με το μέρος της.\nΜε αισθητική ανανέωση, αλλά κυρίως ουσιαστική αναβάθμιση που το τοποθετεί στα προικισμένα της κατηγορίας του, το μικρομεσαίο Hyundai δείχνει ότι δεν έχει να ζηλέψει τίποτα. Ακόμα και από τα πρωτοκλασάτα ανταγωνιστικά μοντέλα που τοποθετούνται ψηλά στη ιεραρχία της κατάταξης. Καταφέρνει να κερδίζει τις εντυπώσεις ανάμεσα στον πολυπληθυσμό των μικρομεσαίων, ενσωματώνει επίκαιρη τεχνολογία και εξοπλισμό, καθώς και ποιοτικό επίπεδο φινέτσας, συναρμολόγησης, ασφάλειας και επιδόσεων. Και φυσικά κανείς δεν αφήνει ανυπολόγιστο τον συνδυασμό της δελεαστικής τιμής και 5ετούς εγγύησης, χωρίς μάλιστα όριο χιλιομέτρων.


BetGrass, το στέκι του διεθνούς ποδοσφαίρου: Όχι άλλο (μεταγραφικό) κάρβουνο !\nΚάθε μέρα, όσοι ασχολούνται καθημερινά με τα αθλητικά γεγονότα, διαβάζουν και ακούνε άπειρα μεταγραφικά σενάρια, τα οποία πολλές φορές ξεπερνούν και την... επιστημονική φαντασία.\nΠραγματικός βομβαρδισμός λοιπόν, από κάθε είδους πληροφορίες, για παίκτες που δεν υπολογίζονται, για μεταγραφές , για τρελά ποσά που θα δαπανηθούν.\nΠραγματικά έχω φτάσει σε σημείο να επισκέπτομαι αθλητικές ιστοσελίδες αντί να διαβάζω ανέκδοτα! Γράφονται πράγματα που μόνο γέλιο μπορούν να προκαλέσουν. Μερικοί μπορούν να πουν ότι και οι δημοσιογράφοι πρέπει να κάνουν την δουλειά τους, αλλά υπάρχει μεγάλη διαφορά στο σενάριο που έχει μια βάση (πχ ο Τόρες μπορεί όντως να αποχωρήσει από την Τσέλσι) από ένα σενάριο το οποίο...είδε στον ύπνο του ο δημοσιογράφος Χ (πχ Ροναλντίνιο για Γιουνάιτεντ, ναι το διάβασα και αυτό!).\nΘα αναφερθώ και σε μερικά παραδείγματα...\nΩς οπαδός της Τσέλσι, μου αρέσει να ενημερώνομαι καθημερινά για ότι συμβαίνει στην ομάδα. Διαβάζω λοιπόν εδώ και καιρό : ο Μουρίνιο θα πουλήσει τον Νταβίντ Λουίζ, δεν έχει μέλλον στην ομάδα, η Μπαρτσελόνα θα κινηθεί για να τον αποκτήσει κλπ...Και όλα αυτά πριν ακόμα αποφασίσει η Ρεάλ ότι θα αλλάξει προπονητή!\nΣτη συνέχεια οι... δημοσιογραφάρες από Ισπανία, προχώρησαν ακόμα παραπέρα! Πριν μια εβδομάδα περίπου, ακούγεται το εξής τρελό : Η Μπαρτσελόνα θα αγοράσει πακέτο Λουίζ και Ιβάνοβιτς από Τσέλσι για 40 εκατομμύρια. Πως να μην γελάει κανείς? Ο Λουίζ μόνος του αξίζει τόσα.... Θα αφήσει η Τσέλσι 2 βασικούς της παίκτες να αποχωρήσουν για ένα τέτοιο (ευτελές) ποσό?Ποιο πολλές πιθανότητες έχει να πάρει η Δόξα Δράμας το Τσάμπιονς Λίγκ παρά να γίνει αυτό!\nΔιάβασα και το δημοσίευμα που αποτέλεσε αφορμή για να γράψω το άρθρο. Λέει ότι ο Μουρίνιο βάζει πωλητήριο σε Τόρες (άντε αυτό να το δεχθώ) και στον Μάτα(!!!!!). Ο λόγος : θέλει να μαζέψει λεφτά για μεταγραφές! Τώρα δεν ξέρω ποιο από τα 2 είναι το τραγικότερο...\nΤο ότι θέλει να πουλήσει ένα παίκτη που είναι από τους καλύτερους στην θέση του και προσπάθησε (ανεπιτυχώς) να τον φέρει πέρσι στην Ρεάλ?Η ότι έχει ανάγκη λεφτά? Μήπως φαλίρισε ο Αμπράμοβιτς και δεν το ξέρουμε?\nΈνα ακόμα έλεγε αυτό που ακούμε κάθε χρόνο : ο Ρονάλντο επιστρέφει στην Γιουνάιτεντ. Νομίζω πάλιωσε και αυτό το ανέκδοτο. Να μην αναφερθώ σε άλλα που λέγανε ότι η Άρσεναλ συμφώνησε με Κασίγιας...\nΠρόσφατα μάλιστα που ξεπετάχτηκε και η Μονακό , όλοι (και καλά) κλείνουν εκεί. Ενδεικτικά μόνο θα αναφέρω αυτούς που άκουσα εγώ : Φαν Πέρσι , Αζάρ , Μπέιλ , Ράμος.... και το πάρτι καλά κρατεί!\nΣενάρια που θα ζήλευε και ο Τσάκας !\nΓια να ολοκληρώσω, δεν είμαι κατά των αθλητικών δημοσιογράφων. Είναι ωραίο άλλωστε να ενημερώνεσαι για ότι συμβαίνει στην ομάδα σου και γενικά στο ποδόσφαιρο (να έχουμε και κάτι να διαβάζουμε στις παραλίες το καλοκαιράκι). Υπάρχει όμως μια γραμμή μεταξύ της αλήθειας και της επιστημονικής φαντασίας.Η δεύτερη μάλιστα καταντά εκνευριστική από ένα σημείο και πέρα...\nΔιαχωρίζουμε λοιπόν τα δημοσιεύματα που έχουν βάση, από αυτά που γράφονται μόνο και μόνο για να τυπωθεί ένα εξώφυλλο εφημερίδας και να τρέξουμε εμείς να το αγοράσουμε , ανακαλύπτοντας αργότερα ότι πρόκειται περί... αστείου.\nStathis Prengas Ιουνίου 06, 2013\nετσι ακριβως φιλε μ.........Αν και αυτο δεν θα σταματησει ποτε......το μονο που πρεπει να κανουμε ειναι να περιμενουμε ανακοινωσεις απο τις ομαδες........θυμηθηκα και κατι παρομοιο τωρα.....οταν επαιζε ο ντιογκο στον ολυμπιακο λεγανε οτι η τσελση τν εκλεισε με 35 εκκατομυρια!!!!!!!!!χαχχαχαχαχα λιγο ακυρο αλλα ενα παραδειγμα.......\nΤο οτι δεν θα σταματησουν ειναι βεβαιο!\nΒεβαια πολλα δημοσιευματα διαρεουν και απο τους μανατζερ των παικτων για να ανεβει η τιμη τους και να εξασφαλισουν υψηλοτερα συμβολαια....\nΑυτο που λες για τον Ντιογκο το θυμαμαι,ειχα διαβασει οτι μπορει να παει Τσελσι και γελουσα....Ποσο δεν θυμαμαι ποσα ελεγε,αλλα αν οντως γραφανε 35 εκατ,τοτε τι να πω...\nAnonymous Ιουνίου 06, 2013\nΦΙΛΕ ΓΙΩΡΓΟ ΟΛΟΙ ΑΥΤΟΙ ΠΟΥ ΓΡΑΦΟΥΝ ΣΧΟΛΙΑ ΣΤΑ ΑΡΘΡΑ ΣΟΥ ΕΙΝΑΙ ΑΠΟ ΚΑΝΕΝΑ ΜΠΛΟΓΚ/ΣΑΙΤ ΤΗΣ ΤΣΕΛΣΙ ΚΑΙ ΥΠΟΣΤΗΡΙΖΟΥΝ ΤΣΕΛΣΙ?????? ΑΝ ΝΑΙ...ΔΩΣΕ ΕΝΑ ΛΙΝΚ(ΑΥΤΗΣ ΤΗΣ ΣΕΛΙΔΑΣ ΕΣΤΩ ΠΟΥ ΟΠΩΣ ΜΑΣ ΕΙΧΕΣ ΠΕΙ ΔΙΑΒΑΖΕΙΣ)\nΕΝΑΣ ΦΙΛΟΣ ΑΠΟ ΤΑ ΠΑΛΙΑ....\nοχι ολοι φιλε....\nπαρολα αυτα αν ενδιαφερεσε μπορεις να μπεις εδω :


SMTube - System Vision\nΠΡΟΪΟΝΤΑ > ΔΙΑΓΝΩΣΤΙΚΑ ΑΝΑΛΩΣΙΜΑ > SMTube\nΑξιολόγηση ξηροφθαλμίας σε μόλις 5''!!\nΗ σταθερότητα του δακρυϊκού φιλμ είναι στενά συνδεδεμένη με το δακρυϊκό όγκο.\nΈτσι, ο δακρυϊκός όγκος είναι μια σημαντική παράμετρος για την κατάλληλη διεξαγωγή θεραπείας δακρυϊκών στιβάδων, όπως η θεραπεία της ξηροφθαλμίας ή η μετεπεμβατική φροντίδα σε επεμβάσεις διαθλαστικής χειρουργικής ή καταρράκτη.\nΤο προϊόν αυτό εκτελεί τεστ μηνισκομετρίας με ταινία και αναπτύχθηκε με κατάλληλες τεχνικές τυποποίησης και μαζικής παραγωγής, έχοντας στόχο να βοηθήσει το ιατρικό προσωπικό να πραγματοποιεί τις δοκιμές με ευκολία και ακρίβεια.\nΔιαμόρφωση / Δομή\nΤο SMTube® είναι μια λεπτή ταινία με κεντρικό σωληνάριο γεμάτο με απορροφητικό υλικό. Η κλίμακα αποτυπώνεται και στις δύο πλευρές του απορροφητικού υλικού για τη μέτρηση του όγκου του δακρυϊκού μηνίσκου. Κάθε SMTube® συσκευάζεται ξεχωριστά σε αποστειρωμένη θήκη.\nΌταν το SMTube® εφαρμόζεται στο δακρυϊκό μηνίσκο στο πλευρικό κάτω βλέφαρο ενός οφθαλμού, απορροφά τα δάκρυα μέσω της τριχοειδούς δράσης του σωληναρίου που υπάρχει στο κέντρο της λωρίδας. Η χρωστική ουσία, που βρίσκεται μέσα στο σωληνάριο, χρωματίζει το απορροφημένο υγρό δακρύων. Στο τέλος των 5 δευτερολέπτων, το μήκος της χρωματισμένης στήλης δακρύων σημειώνεται και διαβάζεται, για τον ποσοτικό προσδιορισμό του όγκου του δακρυϊκού μηνίσκου.\nΗ γωνία εισαγωγής είναι εξαιρετικά σημαντική προκειμένου να αξιολογηθεί σωστά ο όγκος του δακρυϊκού μηνίσκου.\nΤο σωστό παράδειγμα που παρουσιάζεται στην εικόνα δείχνει πως η ταινία εισάγεται στο δάκρυ με σωστή γωνία.\nΤο λάθος παράδειγμα που παρουσιάζει η εικόνα δείχνει ότι η ταινία εφαρμόζεται με πολύ καθοδική γωνία, η οποία μπορεί να προκαλέσει αποτυχία απορρόφησης ή ανακριβή ένδειξη.\nΣύγκριση με το Schirmer's test\nΜεγάλη συσχέτιση του SMTube® με το OCT\nΚλινική δοκιμή έχει αποδείξει ότι το SMTube® έχει υψηλή συσχέτιση με τις μετρήσεις του Schirmer test και των μετρήσεων ύψους και εμβαδού μηνίσκου, χρησιμοποιώντας την τομογραφία οπτικής συνοχής (OCT) και τη μέτρηση του χρόνου διάσπασης δακρυϊκού φιλμ (Shutzawa Shinzawa 2017).\nΟ πίνακας καταδεικνύει τη συσχέτιση μεταξύ των εξετάσεων. Τα διαγώνια κελιά δείχνουν τις καταχωρήσεις εξέτασης. Τα χαμηλότερα τριγωνικά κελιά παρουσιάζουν το διάγραμμα διασποράς μεταξύ των εξετάσεων και τα άνω τριγωνικά κελιά δείχνουν τους συντελεστές συσχέτισης μεταξύ των βαθμολογιών που υπολογίζονται με τη δοκιμασία κατάταξης του Spearman.\nΗ αξιολόγηση των δακρυϊκών μηνίσκων με χρήση OCT προσέλκυσε πρόσφατα μεγάλη προσοχή λόγω της μη επεμβατικότητας, της ταχύτητας και της ακρίβειάς του, κατά την αξιολόγηση των παραμέτρων του δακρυϊκού μηνίσκου, συμπεριλαμβανομένου του ύψους, του εμβαδού, του όγκου καθώς και της καμπυλότητας, όπου ο όγκος του μηνίσκου είναι πιο σημαντικός.\nΤο SMTube® δίνει τη δυνατότητα αξιολόγησης όγκου δακρυϊκού μηνίσκου χωρίς περιορισμούς όσον αφορά το κόστος, το χρόνο και την τοποθεσία, εξαιτίας της χαμηλής τιμής και της φορητότητάς του.\nΕφαρμογή του SMTube®\nΤα πλεονεκτήματα του SMTube® είναι η ταχύτητα και η ευχρηστία στη μέτρηση του δακρυϊκού όγκου χωρίς να απαιτείται ειδικός εξοπλισμός. Για το λόγο αυτό, το SMTube® είναι ιδανικό για την πρώτη εξέταση ξηροφθαλμίας, για να ξεχωρίσει το πραγματικό ADDE (ξηροφθαλμία ελλειματικού δακρύου) από EDE (ξηροφθαλμία εξάτμισης). Το SMTube® δε μπορεί να χρησιμοποιηθεί μόνο για τη διάγνωση ξηροφθαλμίας. Μπορεί να εφαρμοσθεί όχι μόνο ως μέτρηση "μικρής διάρκειας" και "ελάχιστα επεμβατική", αλλά μπορεί επίσης να εφαρμοστεί ως ένα εύχρηστο εργαλείο για διάφορους σκοπούς, σε κλινικούς χώρους και έρευνες.\nΠαρακολούθηση πληθυσμού, όπως ο ομαδικός έλεγχος υγείας. (Ishikawa 2016)\nΕξέταση της ποσότητας δακρύων πριν και μετά από μια συγκεκριμένη θεραπεία και φαρμακευτική αγωγή. (Ibrahim 2012, Kojima 2014, Okura 2015)\nΠαρακολούθηση της χρονικής διακύμανσης του όγκου δακρύων, η οποία επαναλαμβάνεται πολλές φορές σε σχετικά μικρό χρονικό διάστημα. (Kojima 2011, Hirayama 2013, Sano 2015)\nΚατάλληλο για την αξιολόγηση του όγκου δακρύων στην παιδιατρική, λόγω της ελάχιστης επεμβατικότητάς του.


Χριστουγεννιάτικος παστέλ στολισμός\nΣΤΡΩΝΟΥΜΕ ΤΡΑΠΕΖΙ, ΧΡΙΣΤΟΥΓΕΝΝΑ\nΣταθεροί στην παράδοση, τα χριστουγεννιάτικα χρώματα πράσινο, κόκκινο και μπλε, παραδίδουν τα σκήπτρα τους, για τον σημερινό μας στολισμό, στις παστέλ αποχρώσεις. Μην ανησυχείτε, θα τα δείτε ξανά παρακάτω, να έχουν την τιμητική θέση, που κατέχουν χρόνια τώρα την περίοδο των Χριστουγέννων, στα γιορτινά μας τραπέζια.\nΤα παστέλ χρώματα δημιουργούν την ιδανική ατμόσφαιρα προκαλώντας μια αξεπέραστη σύνθεση πολυτέλειας, κομψότητας και χλιδής.\nΛευκό, μπεζ, σομόν είναι μερικά από τα χρώματα που θα χρησιμοποιήσουμε ως κυρίαρχο στοιχείο, σε συνδιασμό με χρυσό ή και ασημί, αν και θα προτιμούσα την επιλογή του χρυσού που γλυκαίνει τις παστέλ αποχρώσεις.\nΠριν ξεκινήσουμε το στήσιμο του τραπεζιού, επιλέγουμε ένα φρεσκοσιδερωμένο τραπεζομάντηλο κατά προτίμηση λευκό. Όπως και να το κάνουμε, το λευκό παραμένει διαχρονικό και αριστοκρατικό χρώμα και αναδεικνύει καλύτερα όποιο χρώμα τοποθετηθεί πάνω του.\nΤα σερβίτσια βγαίνουν από τα ντουλάπια τους και οι πορσελάνες μεταμορφώνονται στο απόλυτο must της γιορτινής βραδιάς. Αποχρώσεις του λευκού με λεπτομέρειες από χρυσό ή πλατίνα, παστέλ χρώματα με ζωγραφισμένα μοτίβα, αναλαμβάνουν νέους ρόλους για τα λουκούλεια γεύματα του ρεβεγιόν.\nΜη μου πείτε πως μέχρι στιγμής δεν αισθάνεσται να σας περικλείει η μαγεία των Χριστουγέννων;\nΣειρά έχουν τα μαχαιροπήρουνα και η σωστή τοποθέτηση τους – θα ασχοληθούμε με αυτό στις επόμενες μέρες, μην μου ανησυχείτε – γύρω από τα πιάτα.\nΠιάτα με χρυσό = Χρυσά μαχαιροπήρουνα – Πιάτα με πλατίνα = Ασημένια μαχαιροπήρουνα.\nΤα ποτήρια παίρνουν και αυτά διαδοχικά τη σειρά τους στο στολισμό του γιορτινού τραπεζιού. Κρυστάλλινα κολονάτα ποτήρια στέκουν αγέρωχα προσθέτοντας αισθητική και γευστική αξία. Στο στολισμό των παστέλ αποχρώσεων, τα ποτήρια προτιμώ να έχουν ένα πιο έντονο χρώμα σε σχέση με τα υπόλοιπα είδη. Καφέ σκούρο ή έντονο χρυσό ή πλατίνα ανάλογα, ταιριάζουν αρμονικά χωρίς να προκαλούν κραυγαλέες αντιθέσεις στο γενικό σύνολο.\nΣτις επόμενες αναρτήσεις και η σωστή θέση των ποτηριών θα είναι ένα θέμα που θα περιγράψω εκτενέστερα.\nΟι πετσέτες πρέπει να είναι ασορτί με το τραπεζομάντηλο και μπορούμε να τις διακοσμήσουμε πάνω στα πιάτα, φτιάχνοντας τους ένα σχέδιο ή περνώντας τους ένα εντυπωσιακό κρίκο.\nΌταν στρώνουμε ένα τραπέζι, προσέχουμε ώστε ο χώρος που θα μείνει ακάλυπτος στο κέντρο του, να είναι αρκετός για να μπορέσουμε τα τοποθετήσουμε διακοσμητικά αντικείμενα, κηροπήγια, γυάλες, συνθέσεις λουλουδιών, αλλά και τα γιορτινά μας εδέσματα.\nΜη διστάσετε να μου αφήσετε σχόλια για τυχόν απορίες ή προβληματισμούς σας σε ότι αφορά το στήσιμο του τραπεζιού σας.\nImage sources: altamodaitalia, neimanmarcus, potterybarn.\nTags: candles, christmas, colors, cutlery, dinnerware, napkin ring, table setting ideas, ΚΕΡΙΑ, ΜΑΧΑΙΡΟΠΙΡΟΥΝΑ, ΠΕΤΣΕΤΕΣ, ΠΟΤΗΡΙΑ, ΣΕΡΒΙΤΣΙΟ, ΣΤΡΩΣΙΜΟΥ ΤΡΑΠΕΖΙΟΥ, ΧΡΙΣΤΟΥΓΕΝΝΑ, ΧΡΩΜΑ\nΣυλλεκτικό 2011 στο Πιάτο\nTableart - Art de la table 19/11/2010


Η μνηστή του βασιλιά - Ε.Τ.Α. Χόφμαν | CultureNow.gr\nΑρχική Σελίδα » Βιβλίο » Νέες Εκδόσεις » Η μνηστή του βασιλιά – Ε.Τ.Α. Χόφμαν\nCULTURENOW / 24-10-2019 / 14:47\nΗ μνηστή του βασιλιά – Ε.Τ.Α. Χόφμαν\nΑπό τις εκδόσεις Κίχλη κυκλοφορεί η νουβέλα Η μνηστή του βασιλιά, του Ε.Τ.Α. Χόφμαν.\nΗ δεσποινίς Αννούλα είναι αρραβωνιασμένη με τον όμορφο νεαρό Αμάνδο φον Νέμπελστερν. Ένα δαχτυλίδι όμως, που καταλήγει στο δάχτυλό της με τρόπο μυστηριώδη, έρχεται να ανατρέψει τα πάντα. Και τότε η περιπέτεια ξεκινά. Ό,τι ακολουθεί μοιάζει με όνειρο• οι νεαροί ήρωες βυθίζονται σε έναν γκροτέσκο κόσμο από τον οποίο όμως εντέλει βγαίνουν σοφότεροι και έτοιμοι να αντιμετωπίσουν τη ζωή στις πραγματικές της διαστάσεις.\n«Όταν ο Χόφμαν κυοφορεί το απόλυτο κωμικό, έχει πλήρη επίγνωση του πράγματος• γνωρίζει όμως επίσης ότι η ουσία αυτού του κωμικού είδους είναι να φαίνεται πως δεν έχει συνείδηση του εαυτού του…» –ΣΑΡΛ ΜΠΩΝΤΛΑΙΡ\nΗ ζωή του κάθε άλλο παρά ρόδινη ήταν. Η απάντησή του απέναντι σε μια μοίρα που του έστελνε το ένα βάσανο μετά το άλλο ήταν η απαράμιλλη χρήση του χιούμορ και του αλλόκοτου στα κείμενά του. Το έργο του Χόφμαν αγαπήθηκε αλλά και επικρίθηκε με πάθος. Στους επιφανέστερους πολέμιούς του συγκαταλέγονται ο Γκαίτε και ο Βίλχελμ Γκριμ. Στον αντίποδα όμως βρίσκονται σημαίνουσες προσωπικότητες που η πένα του Χόφμαν μόνο ασυγκίνητες δεν άφησε: συγγραφείς όπως ο Γκωτιέ, ο Ζεράρ ντε Νερβάλ, ο Κάφκα, ο Ντοστογιέφσκι, ο Ντίκενς και ο Ε. Α. Πόου, συνθέτες όπως ο Όφενμπαχ και ο Τσαϊκόφσκι, ο ζωγράφος Πάουλ Κλέε, ο φιλόσοφος Κίρκεγκωρ, ο Φρόυντ, αλλά και σκηνοθέτες όπως ο Ταρκόφσκι και ο Κόπολα.\nΠληροφορίες έκδοσης: Εκδόσεις Κίχλη, Σελίδες: 272, ISBN: 978-618-5004-94-1 , Τιμή: 12,5 ευρώ


Άβα Γαλανοπούλου: «Μας άφησε όλους σύξυλους» - Αδιανόητη αποκάλυψη για την αποχώρηση της από την παράσταση! Άβα Γαλανοπούλου: «Μας άφησε όλους σύξυλους» - Αδιανόητη αποκάλυψη για την αποχώρηση της από την παράσταση! | Epirusblog.gr | Ιωάννινα Ήπειρος Ελλάδα\nΆβα Γαλανοπούλου: «Μας άφησε όλους σύξυλους» - Αδιανόητη αποκάλυψη για την αποχώρηση της από την παράσταση!\nΑδιανόητη αποκάλυψη έγινε για την Άβα Γαλανοπούλου και την αποχώρηση από την παράσταση που συμμετείχε. «Μας άφησε σύξυλους», έγινε γνωστό.\nΧαμός έχει δημιουργηθεί μετά την είδηση πως η ηθοποιός έφυγε από την παράσταση και οι δηλώσεις που γίνονται είναι "καρφιά".\nΟ Γιάνης Ζουγανέλης, μίλησε στο περιοδικό People και τον Μαρίνο Βυθούλκα για την σχέση του με την Άβα Γαλανοπούλου αλλά και την αποχώρησή της.\n«Με την Άβα είμαστε χρόνια φίλοι κι εγώ επέλεξα να συνεργαστούμε μαζί. Η συνεργασία μας ήταν καλή. Την αγαπάω και την εκτιμώ πολύ. Ξαφνικά, αποφάσισε για προσωπικούς της λόγους να φύγει και μάλιστα μας άφησε όλους σύξυλους, με αποτέλεσμα να βρεθούμε σε πολύ δύσκολη θέση.\nΕυτυχώς κάναμε γρήγορες και συνολικές αντικαταστάσεις. Αυτό που έπαιζε, το καλύπτουμε εμείς και ένα δικό της νούμερο το κόψαμε εντελώς. Έτσι, καταφέραμε να ισορροπήσουμε», δήλωσε.\nΌσον αφορά τις πληροφορίες που θέλουν την ηθοποιό να κινείται νομικά ο Γιάννης Ζουγανέλης λέει. «Έλεγε διάφορα πράγματα που αφορούσαν τον επιχειρηματία. Είχε ορισμένες απαιτήσεις που δεν ήταν λογικές.\nΞόδεψε χρήματα για κομμωτήρια και για κάποια άλλα πράγματα και ήθελε η επιχείρηση να της καλύψει αυτά τα έξοδα. Όμως, αυτό δεν συμβαίνει και δεν είθισται στο θέατρο. Προσωπικά, προσπάθησα να τη μεταπείσω.\nΉταν, όμως, αποφασισμένη και έφυγε πριν από την επίσημη πρεμιέρα. Με την Άβα παίξαμε έναν μήνα μαζί και ομολογώ πως κάτι τέτοιο δεν έχει ξανασυμβεί ποτέ στην καριέρα μου. Σε αυτό το σημείο, θέλω να τονίσω το πόσο καλή είναι η παράστασή μας. Κάνουμε εξαιρετική δουλειά στο θέατρο».\nshow biz 7947026107576628144


Υπέροχο Πλεκτό Σεμέν - Blueraindrops Arts and Crafts\nTo Υπέροχο Πλεκτό Σεμέν είναι ένα όμορφο και ανάλαφρο σχέδιο που πλέκεται εύκολα και γρήγορα. Μπορείς να το φτιάξεις σε διάφορα χρώματα και με νήματα διαφορετικού πάχους.\nΓια το Υπέροχο Πλεκτό Σεμέν χρησιμοποίησα βαμβακερό νήμα Nο 10 και βελονάκι 1,5 mm και το τελικό μοτίβο μου έχει διάμετρο 17,5 εκατοστά.\nΓύρος 2ος: 4 γ.α. (αντιστοιχούν σε πδ. και 1 γ.α.), 1 πδ. στο ίδιο αρ.γ., 1 γ.α., * στο επόμενο αρ.γ. δούλεψε (1 πδ., 1 γ.α., 1 πδ.), 1 γ.α. Επανέλαβε από * μέχρι το τέλος του γύρου, κλείσε με β.γ. στο τρίτο γ. από τα πρώτα 4 γ.α.\nΓύρος 3ος: 1 γ.α., 1 αρ.γ. στον ίδιο πόντο, (3 γ.α., 1 αρ.γ. στο επόμενο πδ.) μέχρι το τέλος του γύρου, 1 γ.α. και κλείσε με μ.πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 4ος: 1 γ.α., 1 αρ.γ. στο ίδιο τόξο, (3 γ.α., 1 αρ.γ. στο επόμενο τόξο από 3 γ.) μέχρι το τέλος του γύρου, 1 γ.α. και κλείσε με μ.πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 5ος: 1 γ.α., 1 αρ.γ. στο ίδιο τόξο, 3 γ.α., 1 αρ.γ. στο επόμενο τόξο, (5 γ.α., 1 αρ.γ. στο επόμενο τόξο, 3 γ.α., 1 αρ.γ. στο επόμενο τόξο) μέχρι το τέλος του γύρου, 2 γ.α. και κλείσε με πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 6ος: 3 γ.α. (αντιστοιχούν σε πδ.), 4 πδ. στο ίδιο τόξο, (παρέλειψε το επόμενο τόξο από 3 γ.α., 9 πδ. στο επόμενο τόξο από 5 γ.α.) 7 φορές, παρέλειψε το επόμενο τόξο από 3 γ.α., 4 πδ. στο επόμενο τόξο, κλείσε με β.γ. στο τρίτο γ. από τα πρώτα 3 γ.α.\nΓύρος 7ος: 1 γ.α., 1 αρ.γ. στον ίδιο πόντο, (5 γ.α., παρέλειψε τα επόμενα 2 πδ., 1 αρ.γ. στο επόμενο πδ.) μέχρι το τέλος του γύρου, 2 γ.α. και κλείσε με πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 8ος: 1 γ.α., 1 αρ.γ. στο ίδιο τόξο, * 7 γ.α., 1 αρ.γ. στο επόμενο τόξο, (5 γ.α., 1 αρ.γ. στο επόμενο τόξο) 2 φορές. Επανέλαβε από * 7 φορές, 7 γ.α., 1 αρ.γ. στο επόμενο τόξο, 5 γ.α., 1 αρ.γ. στο επόμενο τόξο, 2 γ.α. και κλείσε με πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 9ος: 1 γ.α., 1 αρ.γ. στο ίδιο τόξο, * στο επόμενο τόξο από 7 γ. δούλεψε 13 πδ., 1 αρ.γ. στο επόμενο τόξο από 5 γ.α. **, 5 γ.α., 1 αρ.γ. στο επόμενο τόξο από 5 γ. Επανέλαβε από * 7 φορές και από * έως ** μία φορά ακόμη, 2 γ.α. και κλείσε με πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 10ος: 1 γ.α., 1 αρ.γ. στο ίδιο τόξο, * 5 γ.α., παρέλειψε τα επόμενα 2 πδ., 1 αρ.γ. στο επόμενο πδ., (5 γ.α., παρέλειψε τα επόμενα 3 πδ., 1 αρ.γ. στο επόμενο πδ.) 2 φορές ** , 5 γ.α., 1 αρ.γ. στο επόμενο τόξο από 5 γ.α. Επανέλαβε από * 7 φορές και από * έως ** μία φορά ακόμη, 2 γ.α. και κλείσε με πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 11ος: 1 γ.α., 1 αρ.γ. στο ίδιο τόξο, (5 γ.α., 1 αρ.γ. στο επόμενο τόξο από 5 γ.α.) μέχρι το τέλος του γύρου, 2 γ.α. και κλείσε με πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 12ος: 1 γ.α., 1 αρ.γ. στο ίδιο τόξο, (6 γ.α., 1 αρ.γ. στο επόμενο τόξο από 5 γ.α.) μέχρι το τέλος του γύρου, 2 γ.α. και κλείσε με 2πλό πδ. στο πρώτο αρ.γ. για να δημιουργήσεις το τελευταίο τόξο του γύρου.\nΓύρος 13ος: 1 γ.α., 1 αρ.γ. στο ίδιο τόξο, (6 γ.α., 1 αρ.γ. στο επόμενο τόξο από 6 γ.α.) μέχρι το τέλος του γύρου, αλλά μην κάνεις το τελευταίο αρ.γ., κλείσε με β.γ. στο πρώτο αρ.γ.\nΓύρος 14ος: Από 1 β.γ. στα επόμενα 3 γ.α., 1 γ.α., 1 αρ.γ. στο ίδιο τόξο, * στο επόμενο τόξο από 6 γ.α. δούλεψε (7 πδ., 5 γ.α. και β.γ. στο πέμπτο γ. από το βελονάκι, 7 πδ.), 1 αρ.γ. στο επόμενο τόξο. Επανέλαβε από * μέχρι το τέλος του γύρου, αλλά μην κάνεις το τελευταίο αρ.γ., κλείσε με β.γ. στο πρώτο αρ.γ.\nΘέλεις περισσότερα δωρεάν σχέδια για υπέροχα πλεκτά σεμεδάκια; Δες κι αυτά, το ξεχωριστό Πλεκτό Στρογγυλό Σεμεδάκι και το αέρινο Μικρό Πλεκτό Σεμεδάκι.\nμισό ποδαράκι/μισά ποδαράκια\nΕτικέτες : κυκλοςλουλουδιπλεκτο με βελονακισεμέν\nΠαράθεμα: Πλεκτό Σεμέν Ανδρομέδα - Blueraindrops Arts and Crafts


ΤΑ ΨΗΛΑ ΒΟΥΝΑ ΤΗΣ ΠΟΡΤΟΓΑΛΙΑΣ/Βιβλία | Κριτικές βιβλίων (Diavasame.gr)\nΗ υψηλή αισθητική της λογοτεχνίας\nΟ Γιαν Μαρτέλ έγινε ευρέως γνωστός όταν μεταφέρθηκε στον κινηματογράφο το βιβλίο του «Η ζωή του Πι» (Ψυχογιός 2012), με το οποίο δέκα χρόνια νωρίτερα είχε κερδίσει το βραβείο Booker. Το βιβλίο «Τα ψηλά βουνά της Πορτογαλίας» κυκλοφόρησε το 2016 στο εξωτερικό και την Ελλάδα και είναι ένα σπονδυλωτό μυθιστόρημα σε τρεις πράξεις.\nΑρχές του 20ού αιώνα. Ο Τόμας έχει χάσει τη γυναίκα του και το παιδί του. Έκτοτε αποφασίζει να περπατά προς τα πίσω για να μην λησμονήσει το πένθος για τα γεγονότα που του άλλαξαν τη ζωή. Ανακαλύπτει σ’ ένα παλιό ημερολόγιο ενός ιερέα αναφορές για ένα περίεργο δημιούργημα, μια ασυνήθιστη απεικόνιση του Εσταυρωμένου. Παίρνει άδεια από τη δουλειά του και αποφασίζει να αναζητήσει το έργο που θα μπορούσε να επαναπροσδιορίσει κομμάτια της Ιστορίας. Περνώντας από χωριά και πόλεις, οδηγώντας ένα αυτοκινούμενο που οι περισσότεροι δεν είχαν δει ποτέ στη ζωή τους, ταξιδεύει μέχρι τα βουνά της Πορτογαλίας όπου πιστεύει ότι βρίσκεται κρυμμένο το δημιούργημα που ψάχνει.\nΤρεισήμισι δεκαετίες αργότερα, ένας παθολογανατόμος δέχεται την επίσκεψη μιας γυναίκας, η οποία του ζητάει να κάνει τη νεκροτομή του συζύγου της. Ο γιατρός, φανατικός αναγνώστης των μυθιστορημάτων της Αγκάθα Κρίστι, μολονότι έχει ενδοιασμούς τελικά ενδίδει στην παράκληση της γυναίκας. Κάνοντας, όμως, τη νεκροτομή θα ανακαλύψει πράγματα που είτε αγνοούσε, είτε είχε θάψει βαθιά, θέτοντας πλέον τη ζωή του σε άλλη ρότα.\nΜισό αιώνα πιο μετά, ένας γερουσιαστής απομονώνεται για να θρηνήσει την απώλεια της συζύγου του. Επισκέπτεται ένα επιστημονικό κέντρο που ερευνά διάφορα είδη ζώων και αγκιστρώνεται από τη συμπεριφορά ενός χιμπαντζή. Με συνοπτικές διαδικασίες υιοθετεί τον χιμπαντζή και αποφασίζει να επισκεφτεί το χωριό των προγόνων του στα βουνά της Πορτογαλίας. Εκεί η αποστολή που ξεκίνησε πριν από έναν αιώνα περίπου θα μπορέσει πλέον να ολοκληρωθεί.\nΟ Γιαν Μαρτέλ υφαίνει μια ιστορία χωρισμένη σε τρία μέρη, αναδεικνύοντας το λογοτεχνικό του ταλέντο σε όλη του την έκταση. Το ύφος του συγγραφέα διακατέχεται από ευλάβεια, λυρισμό, λογοτεχνικότητα, τρυφερότητα. Ο ανθρώπινος ψυχισμός, η πίστη, η θρησκευτικότητα, οι προσωπικοί δαίμονες, αποτελούν βασικά χαρακτηριστικά της αφήγησης του Μαρτέλ. Ο μαγικός ρεαλισμός απλώνεται σαν το Βόρειο Σέλας στον ουρανό της λογοτεχνικής φαντασίας του συγγραφέα, προσδίδοντας στοιχεία λατινοαμερικάνικης γραφής και τεχνικής. Όπως και στο έργο του «Η ζωή του Πι», ο Μαρτέλ παρουσιάζει τις αντίξοες συνθήκες των ηρώων του μέσα από το δικό τους πρίσμα, εγχέοντας μεγάλες ποσότητες οικουμενικότητας πέραν του ανθρωπίνου πλέγματος.\nΟ Μαρτέλ διαθέτει επίσης αστείρευτη φαντασία στην παρουσίαση των κεντρικών χαρακτήρων του. Στην πρώτη ιστορία ο ήρωας πενθεί και γι’ αυτό περπατά προς τα πίσω. Στη δεύτερη ιστορία ο θρήνος εμφανίζεται ως εξωγενής παράγοντας, ενδυναμώνοντας τις υποδόριες αναφορές. Στην τρίτη ιστορία ο ήρωας θρηνεί και γι’ αυτό υιοθετεί έναν χιμπαντζή. Η αφήγηση είναι καθηλωτική, θέτοντας τον αναγνώστη σε μια, τρόπον τινά, θρησκευτική προσήλωση. Η ανθρώπινη ψυχή αποτελεί τον ουσιαστικό πυρήνα του βιβλίου, καθώς ο Μαρτέλ παρουσιάζει εκπληκτικά τον ψυχισμό σε όλες τις εκφάνσεις του. Εξαιρετικές, επίσης, και οι εικόνες της επαρχίας που παρουσιάζει ο συγγραφέας στην πρώτη και την τρίτη ιστορία. Πολύ καλή η μετάφραση της Έφης Τσιρώνη.\nΈνα εξαιρετικό μυθιστόρημα που έχει βαθιά τις ρίζες του σε όσα αποτελούν τη σύνθεση που αποκαλούμε ζωή.\nCamilla Grebe ΔΙΟΠΤΡΑ


Είναι κανείς εγώ; Εκδόσεις ΚΨΜ Βιβλιοπωλείο Λεμόνι\nΑρχική τιμή: 7,28 €\nΈκδοση: Οκτώβριος 2008 από "ΚΨΜ"\nΣελ.:64 (20χ28), Μαλακό εξώφυλλο, ISBN: 960-6750-18-3\nΤο πρώτο comics άλμπουμ των "Πειρασμών" του Soloup. Τίτλος του πρώτου βιβλίου: "Είναι κανείς Εγώ;"\nΤο comic strip "Πειρασμοί" δημοσιεύεται από τον Σεπτέμβριο του 2005 στο περιοδικό "Γαλέρα". Το έργο συγκεντρώνεται σε ολοκληρωμένα album και θα ολοκληρωθεί σε 3 τεύχη.


fefe @ 21.01.2011 04:45\nΚΡΙΟΣΤοξέρω, θα σου είναι πολύ δύσκολο. Θα σου λείπω, θα υποφέρεις και ενδεχομένως θα πέσεις και στα ναρκωτικά. Δεν γίνεται όμως αλλιώς. Φεύγω.Τώρα μπορείς να αυτοκτονήσεις.ΤΑΥΡΟΣΜήπως να το ξανακοιτούσαμε; Ίσως πρέπει να το ξανασκεφτούμε. Πάμε για κάνα καφέ να το ξανασυζητήσουμε;ΔΙΔΥΜΟΙΈσπαγα το κεφάλι μου να θυμηθώ τι είχα ξεχάσει. Α! Ναι. Χωρίζουμε. Φεύγω, έχω προπόνηση.ΚΑΡΚΙΝΟΣΘέλωνα σου πω κάτι. Το σκέφτομαι ...


Η Deutsche Welle προειδοποιεί: Η ελάφρυνση του χρέους θα φέρει σκληρή εποπτεία στην Ελλάδα\nΠέμπτη 9 Ιουλίου 2020, 13:17\nΑρχική News Η Deutsche Welle προειδοποιεί: Η ελάφρυνση του χρέους θα φέρει σκληρή εποπτεία...\nΠάντως, όσοι ήλπιζαν ή και πίστευαν ότι ο διάδοχος του Β. Σόιμπλε θα είναι πιο διαλλακτικός στο ελληνικό ζήτημα δεν φαίνεται να δικαιώνονται μέχρι στιγμής. Αντιθέτως, ο Σοσιαλδημοκράτης διάδοχός του φαίνεται να κινείται προς το παρόν στην ίδια σκληρή γραμμή. Αυτό αφορά καταρχήν τη μεταμνημονιακή επιτήρηση της Ελλάδας στο πεδίο της υλοποίησης των μεταρρυθμίσεων. Όπως σημειώνουν αναλυτές, λόγω του συχνά “αμαρτωλού” παρελθόντος όλων των ελληνικών κυβερνήσεων της κρίσης -με μη τήρηση των συμφωνηθέντων αλλά και μονομερείς ενέργειες όπως το κοινωνικό μέρισμα- η εποπτεία αναμένεται να είναι πολύ πιο αυστηρή απ’ ό,τι υπήρξε στις υπόλοιπες χώρες που είχαν υπαχθεί σε παρόμοια προγράμματα στήριξης.\nΗ σκληρή αυτή γραμμή αφορά όμως επίσης -αν όχι περισσότερο- και το θέμα του χρέους. Όπως εκτιμάται στο Βερολίνο, η ρύθμιση του χρέους καθιστά ακόμη πιο επιτακτική την ανάγκη αυστηρής εποπτείας, ενός “στενού κορσέ” που θα διασφαλίζει τη μεταμνημονιακή επίτευξη των δημοσιονομικών στόχων και υλοποίηση των μεταρρυθμίσεων. Στο πλαίσιο αυτό το Βερολίνο φαίνεται να απορρίπτει το ενδεχόμενο να υπάρξει κάποιος αυτοματισμός στον μηχανισμό ελάφρυνσης του χρέους. Και όχι μόνον: σε αντίθεση με το ΔΝΤ που αξιώνει έναν αυτόματο μηχανισμό ενεργοποίησης μέτρων ελάφρυνσης, η Γερμανία φέρεται να προτείνει έναν αυτόματο μηχανισμό “αναστολής” των μέτρων ελάφρυνσης, κάθε φορά που η Ελλάδα θα αποκλίνει από το συμπεφωνημένο δημοσιονομικό και μεταρρυθμιστικό πλαίσιο. Κοινώς, όταν δεν θα προχωρούν οι μεταρρυθμίσεις ή όταν δεν θα επιτυγχάνονται οι δημοσιονομικοί στόχοι, τότε θα μπαίνει αυτομάτως φρένο και στις ελαφρύνσεις.\nΠρος αυτήν ακριβώς την κατεύθυνση φαίνεται να κινούνται και οι πιέσεις που δέχεται ο Όλαφ Σολτς στο εσωτερικό. Όχι μόνον από την αντιπολίτευση, τους εθνολαϊκιστές του AfD και τους Φιλελεύθερους του Λίντνερ αλλά και από μερίδα των χριστιανικών κομμάτων της Μέρκελ. Ενδεικτικό του κλίματος είναι τα όσα διαδραματίστηκαν πρόσφατα στην επιτροπή Προϋπολογισμού της γερμανικής Βουλής, στο “παρά πέντε” του Eurogroup της Σόφιας όπου επρόκειτο να συζητηθεί το θέμα του χρέους. Εκεί οι Φιλελεύθεροι εισηγήθηκαν να απαιτηθεί η σύμφωνη γνώμη της γερμανικής Βουλής σε περίπτωση νέας ελάφρυνσης του ελληνικού χρέους, μια πρόταση που απορρίφθηκε από την κυβερνητική πλειοψηφία.\nΝέο «ψαλίδι» στις συντάξεις – Φτωχότεροι έως και 350 ευρώ χιλιάδες συνταξιούχοι (παραδείγματα)\nΠροηγούμενο άρθροΖωντανό μνημείο! Στη Νάξο η αρχαιότερη ελιά στον κόσμο! Είναι τουλάχιστον 5000 ετών (Βίντεο)\nΕπόμενο άρθροΞεσπά η θεία της 19χρονης παιδοκτόνου: «Να την κλείσουν εκατό χρόνια στη φυλακή» (Βίντεο)


Κατάνυξις: Μητροπολίτης της Κεντρικής Μακεδονίας, έθεσε παρανόμως με προφορική εντολή σε αργία αντιοικουμενιστή, παραδοσιακό ιερέα\nΒρισκόμαστε σε ημέρες πονηρές και αντίχριστες. Η παναίρεση του Οικουμενισμού έχει αλώσει τις περισσότερες μητροπόλεις της Ορθοδοξίας. Δοσίλογοι μητροπολίτες, όργανα της Νέας Τάξης, της μασωνοκίνητης Νέας Εποχής, παραχωρούν γη και ύδωρ στον Διάβολο, για να υπηρετήσουν τα σχέδια της παναίρεσης. Καταπατούν ασύστολα τους ιερούς Κανόνες. Προδίδουν την Πίστη μας με την κατάφορη παραβίαση τους, και αντί να τιμωρούνται ως αρνητές του Χριστού, τιμωρούν τους παραδοσιακούς, πατερικούς και αντιοικουμενιστές ιερείς τους. Τους τρομοκρατούν, τους αναγκάζουν με απειλές να εγκαταλείψουν τον αντιοικουμενιστικό τους αγώνα, τους εξευτελίζουν με προσβολές και ύβρεις, τους τρομοκρατούν ακόμα και με κατάρες!\nΩς διαχειριστές του Ιστολογίου Κατάνυξης, έχουμε μία θέση-αρχή της υπόστασής μας η οποία καθορίζει και την στάση μας απέναντι σε αυτά τα φαινόμενα. Στηρίζουμε όσους αρχιερείς, ιερείς, θεολόγους ή λαϊκούς, υποστούν διώξεις ή πολιτικές εξουθένωσης λόγω του Ορθόδοξου αντιοικουμενιστικού τους Λόγου. Δεν θα επιτρέψουμε οι σφουγγοκωλάριοι του αντίχριστου πάπα να προδώσουν την Ορθοδοξία. Το ιστολόγιο μας, θα συνεχίσει να τιμά και να υποστηρίζει των υπέρ της Ορθοδοξίας αγώνα, θα παραμείνει πιστό στο σκοπό για τον οποίο δημιουργήθηκε, πιστό απέναντι στους φίλους και συνεργάτες του, πιστό στους πάμπολλους φιλορθόδοξους αναγνώστες του σε όλο τον κόσμο.\nΑπέναντι λοιπόν σε αυτές τις βρώμικες επιθέσεις των οικουμενιστών Ιεραρχών, διαμορφώνουμε την πολιτική μας. Σε καμία περίπτωση δεν ανεχόμαστε την παραβίαση εκ μέρους τους, του καταστατικού χάρτου της Εκκλησία της Ελλάδος σε θέματα Ι. Ναών και Εφημερίων. Παράνομες επιβολές τιμωριών, αργιών και τρομοκρατικών απειλών σε αντιοικουμενιστές ιερείς θα ξεμπροστιάζονται. Οι νομικοί μας σύμβουλοι, ενημερώνονται και ερευνούν τις διάφορες υποθέσεις. Η συνηθισμένη συμπεριφορά των επισκόπων, να προφυλάσσουν την ανηθικότητα και να πολεμούν τους αγνούς αγωνιστές ιερείς θα αποκαλύπτεται. Περιπτώσεις παράνομης αφαίρεσης εφημερίας, απαγόρευσης χρήσης των πνευματικών κέντρων των Ναών (ακόμα και των αυτών των Ναών) για Ομιλίες και εκδηλώσεις αυτών των ιερέων, απαγόρευσης συμμετοχής σε ακολουθίες, απαγόρευσης Ομιλιών, απειλές για επισκοπικά δικαστήρια και καθαίρεση, θα δημοσιεύονται και θα παίρνουν τον δρόμο τους…\nΤο πρόσφατο περιστατικό\nΓνωστός σε αρκετούς, έγγαμος ιερέας μιας μητροπόλεως της κεντρικής Μακεδονίας, τιμωρήθηκε παρανόμως σήμερα, σε αργία αορίστου χρόνου. Η τιμωρία επιβλήθηκε με συνοπτικές διαδικασίες, προφορικά, βασισμένη σε καταγγελία ψευδομαρτύρων περί διακοπής δήθεν της μνημονεύσεως του ονόματος του οικείου μητροπολίτου από τον διωκόμενο ιερέα. Παρά τις διαβεβαιώσεις του ιδίου περί του αντιθέτου αλλά και των συνεφημερίων του, ο μητροπολίτης αυτός με την έντονη οικουμενιστική δραστηριότητα, προχώρησε στην τιμωρία του ιερέως, απαγορεύοντάς τον να λειτουργεί μέχρις ότου αποφασίσει ο ίδιος ο ιερεύς και ζητήσει το απολυτήριό του από την Μητρόπολη! Να κρεμάσει δηλαδή το πετραχήλι του έτσι ώστε να αναγκαστεί να σταματήσει τους αγώνες του για την Ορθοδοξία!\nΠροσευχόμαστε και ελπίζουμε ο συγκεκριμένος μητροπολίτης, να αποκαταστήσει άμεσα την παρανομία εκ μέρους του και να άρει την άδικη τιμωρία. Σε διαφορετική περίπτωση θα δημοσιεύσουμε όλα τα στοιχεία γύρω από αυτήν την υπόθεση, αποκαλύπτοντας την πλεκτάνη... ...\nΕτικέτες ΑΝΤΙΟΙΚΟΥΜΕΝΙΣΤΙΚΑ , ΑΠΟΛΟΓΗΤΙΚΑ , ΔΙΩΓΜΟΣ ΕΚΚΛΗΣΙΑΣ , ΙΣΤΟΛΟΓΙΟ ΚΑΤΑΝΥΞΙΣ\n[image: kithiron serafeim] *Του Σεβ. Μητροπολίτη Κυθήρων κ. Σεραφείμ* Μακαριώτατε ἅγιε Προκαθήμενε, Εὐλογεῖτε˙ Εὐσεβάστως προάγομαι μετά τοῦ προσ...


Κι όμως, οι άνθρωποι συνήθιζαν να κοιμούνται σε… βάρδιες – Newsbeast\nΤι ήταν ο πρώτος και ο δεύτερος βραδινός ύπνος που γίνονταν σε δόσεις;\nΤην ώρα που σήμερα το 1/3 περίπου των ανθρώπων αναφέρουν κάποιο πρόβλημα στον ύπνο, ώρα να θυμηθούμε πώς ήταν κάποτε τα πράγματα που θεωρούμε σήμερα λίγο πολύ δεδομένα.\nΌταν ο κόσμος έπαιρνε τον «πρώτο ύπνο» του δηλαδή, που διαρκούσε 3-4 ώρες, σηκωνόταν μετά για 2-3 ώρες και ξανάπεφτε για τον «δεύτερο ύπνο» ως το πρωί!\nΚαθ’ όλη τη διάρκεια της ανθρώπινης ιστορίας υπάρχουν πολυάριθμες αναφορές (από ιατρικά κείμενα, δικαστικά μητρώα και προσωπικές εξομολογήσεις) για κατακερματισμένο βραδινό ύπνο, ακόμα και σε αφρικανικές και λατινοαμερικάνικες φυλές.\nΟι ανθρωπολόγοι έχουν καταλήξει σήμερα πως στην προβιομηχανική Ευρώπη αυτός ο διακεκομμένος ύπνος ήταν μάλιστα η νόρμα και όχι η εξαίρεση. Ο ύπνος εξαρτιόταν δηλαδή όχι από την ώρα της ημέρας, αλλά από τις δουλειές που έπρεπε να γίνουν.\nΟ ιστορικός Roger Ekirch περιγράφει στο βιβλίο του «At Day's Close: Night in Times Past» πως οι άνθρωποι πλάγιαζαν για 2-3 ωρίτσες μετά το σούρουπο, σηκώνονταν μετά για 1-2 ώρες και ξανάπεφταν μέχρι το πρωί. Τι έκαναν στο διάλειμμα; Έραβαν, έκοβαν ξύλα, διάβαζαν στο φεγγαρόφως ή έκαναν σεξ.\nΟ Ekirch βρήκε στη μελέτη του πως οι αναφορές σε πρώτο και δεύτερο ύπνο άρχισαν να εξαφανίζονται στα τέλη του 17ου αιώνα. Μας λέει μάλιστα πως ήταν η άρχουσα τάξη της Βόρειας Ευρώπης αυτή που άρχισε να κοιμάται χωρίς διαλείμματα τη νύχτα, μια τάση που θα εξαπλωνόταν στις άλλες τάξεις και την υπόλοιπη δυτική κοινωνία μέσα σε μια περίοδο 200 ετών.\nΣήμερα η επιστήμη πιστεύει πως ένας αδιάλειπτος ύπνος 7-9 ωρών είναι ό,τι καλύτερο για τον οργανισμό. Αν και δεν ήταν πάντα έτσι για την ανθρωπότητα…\nΣΧΕΤΙΚΑ TAGSβαρδιεΣ υπνοΣ\nΤεταρτη, 01 Μαϊου 2019, 22:51\nΤιμωρία, σκέτο πλήγμα.\nΤεταρτη, 01 Μαϊου 2019, 21:53\nΟ ιδιοφυής Ντα Βίντσι είχε φτιάξει δικό του σύστημα διαλειμματικού ύπνου και θεωρούσε αυτό ανώτερο του αδιάλειπτου


Επτά λόφοι της Ρώμης\nAbout: Επτά λόφοι της Ρώμης\nΟι επτά λόφοι της Ρώμης (Λατινικά:Septem Montes Romae) βρίσκονται στα ανατολικά του ποταμού Τίβερη και σχηματίζουν την καρδιά της πόλης. Οι λόφοι διαδραμάτισαν σημαντικό ρόλο στην Ρωμαϊκή μυθολογία, τη θρησκεία και την πολιτική. Η αρχική πόλη παραδοσιακά θεωρείτο πως ιδρύθηκε από τον Ρωμύλο στον Παλατινό Λόφο (Mons Palatinus).\nΟι επτά λόφοι της Ρώμης (Λατινικά:Septem Montes Romae) βρίσκονται στα ανατολικά του ποταμού Τίβερη και σχηματίζουν την καρδιά της πόλης. Οι λόφοι διαδραμάτισαν σημαντικό ρόλο στην Ρωμαϊκή μυθολογία, τη θρησκεία και την πολιτική. Η αρχική πόλη παραδοσιακά θεωρείτο πως ιδρύθηκε από τον Ρωμύλο στον Παλατινό Λόφο (Mons Palatinus). Οι άλλοι έξι είναι οι: Αβεντινός Λόφος (Mons Aventinus) Λόφος του Καπιτωλίου (Mons Capitolinus) Κυρηνάλιος Λόφος (Collis Quirinalis) Λόφος Βιμινάλις (Collis Viminalis) Εσκουϊλινός Λόφος (Mons Esquilinus) Καίλιος Λόφος (Mons Caelius)\ndbpedia:Επτά λόφοι της Ρώμης


Να στηρίξουμε τους αθλητές με όλες μας τις δυνάμεις - ΕΝΗΜΕΡΩΣΗ On Line\nΝα στηρίξουμε τους αθλητές με όλες μας τις δυνάμεις\nΚΕΡΚΥΡΑ. O βουλευτής Κέρκυρας, Κ. Παυλίδης σε δήλωση του εκφράζει τα συγχαρητήρια του για τις προσπάθειες που κατέγραψαν όλοιοι αθλητές και οιαθλήτριες του Κ.Γ.Σ. στο Μπίντγκοζ, συγχαίροντας ταυτόχρονα και το προπονητικό team.\nΙδιαίτερη τιμή και ικανοποίηση για όλους μας αποτελεί η τεράστια επιτυχία της πρωταθλήτριας Κωνσταντίνας Ρωμαίου η οποία κέρδισε το ασημένιο μετάλλιο στο Παγκόσμιο Πρωτάθλημα, προσθέτοντας έτσι μια ακόμη επιτυχία στον ελληνικό στίβο. Θερμά συγχαρητήρια όμως αξίζουν για τη συμμετοχή αλλά και τη συνολική πορεία τους μέχρι τώρα στους αθλητές Π. Ματζουρογιάννη και Ν. Νεράτζη και σε όλους τους άλλους συναθλητές τους. Ο Π. Ματζουρογιάννης μάλιστα, μας έκανε υπερήφανους λίγες μέρες νωρίτερα κατακτώντας το χρυσό μετάλλιο στο μήκος, στο Ευρωπαϊκό Πρωτάθλημα παίδων-κορασίδων.\nΟι επιδόσεις αυτές και οι συνεχείς διακρίσεις καταδεικνύουν με το πιο σαφή τρόπο πως ο ελληνικός αλλά και ο κερκυραϊκός αθλητισμός με οδηγό την πολύχρονη ιστορία τους έχουν θέσει τις καλύτερες βάσεις για ανάλογες επιτυχίες και στο μέλλον. Σημαντικότερο όμως και συνάμα ενθαρρυντικό είναι ότι, νέοι άνθρωποι καταφέρνουν να αναδεικνύονται μέσα από τη συνεχή δουλειά και τη προσπάθεια σε κάτι που αγαπούν. Η χαρά είναι μεγάλη και ευχόμαστε ανάλογη συνέχεια στο μέλλον.\nΟι ευθύνες και οι υποχρεώσεις της πολιτείας είναι τεράστιες και αυξάνονται διαρκώς με τις συνεχείς διακρίσεις και επιτυχίες των παιδιών. Πρέπει όλοι να σταθούμε στο ύψος των περιστάσεων και να στηρίξουμε τους αθλητές και τις αθλήτριες με όλες μας τι δυνάμεις.\nΕκτός Πανευρωπαϊκού η Ρωμαίου για ένα εκατοστό


Δευτέρα, 01 Φεβρουαρίου 2021 13:19\nΑπολαμβάνετε τον παρθένο αέρα του βουνού και το φρέσκο χιόνι όταν ξαφνικά, το έδαφος υποχωρεί από κάτω σας. Εάν βρίσκεστε σε μέρη που γίνονται χιονοστιβάδες, καλύτερα να γνωρίζετε πώς να ενεργήσετε γρήγορα, αλλιώς θα μπορούσατε να θαφτείτε κάτω από αρκετούς τόνους χιονιού σε λιγότερο από ένα λεπτό. Υπάρχουν πολλά βήματα που μπορείτε να κάνετε για να αποφύγετε να προκαλέσετε χιονοστιβάδα, αλλά αν έχετε παγιδευτεί σε μια επικίνδυνη κατάσταση, εδώ σας έχουμε συμβουλές για το τι να κάνετε.\nΜΕΡΟΣ 1. Αντιδρώντας στα πρώτα δευτερόλεπτα\n1. Ανεβείτε στην πλαγιά. Τα περισσότερα θύματα χιονοστιβάδας προκαλούν οι ίδιοι τη χιονοστιβάδα και μερικές φορές η χιονοστιβάδα θα ξεκινήσει ακριβώς κάτω από τα πόδια τους. Εάν συμβεί αυτό, προσπαθήστε να ανεβείτε στην πλαγιά, πέρα από τη ρωγμή. Μια χιονοστιβάδα συμβαίνει τόσο γρήγορα που είναι σχεδόν αδύνατο να αντιδράσετε τόσο γρήγορα για να το κάνετε αυτό, αλλά έχει γίνει.\n2. Μετακινηθείτε στο πλάι της χιονοστιβάδας. Είτε η χιονοστιβάδα ξεκινάει από πάνω σας είτε από κάτω σας, ίσως μπορείτε να προχωρήστε προς το πλάι. Μην διστάσετε: μετακινηθείτε όσο το δυνατόν γρηγορότερα στο πλάι της χιονοστιβάδας. Εάν η χιονοστιβάδα ξεκινά πολύ πιο πάνω από εσάς, ίσως μπορείτε να βγείτε από το δρόμο της πριν φτάσει σε εσάς. Το χιόνι θα κινείται ταχύτερα κοντά στο κέντρο της ροής και εκεί είναι επίσης ο υψηλότερος όγκος χιονιού.\n3. Αφήστε το βαρύ εξοπλισμό σας. Θέλετε το σώμα σας να είναι όσο το δυνατόν πιο ελαφρύ, οπότε αφήστε τα εργαλεία σας, αλλά κρατήστε το σακίδιο σας, μπορεί να προστατεύσει το λαιμό και την πλάτη σας. Αυτό αυξάνει τις πιθανότητες να μπορέσετε να μείνετε προς την επιφάνεια του χιονιού.\nΕίναι αυτονόητο ότι δεν πρέπει να αφήσετε εξοπλισμό επιβίωσης, όπως πομποδέκτη και ανιχνευτή ή φτυάρι χιονιού τα οποία θα τα χρειαστείτε αν θαφτείτε.\nΤα άτομα που θα σας αναζητούν αργότερα μπορεί να σας βρουν αν βλέπουν κάποια κομμάτια εξοπλισμού στην επιφάνεια του χιονιού, οπότε θα μπορούσατε να αφήσετε ένα γάντι ή κάτι άλλο που είναι ελαφρύ για να αυξήσετε τις πιθανότητες να σας βρουν.\n4. Κρατήστε κάτι. Εάν δεν μπορείτε να ξεφύγετε από τη χιονοστιβάδα, προσπαθήστε να πιαστείτε σε έναν μεγάλο ογκόλιθο ή ανθεκτικό δέντρο. Εάν πρόκειται για μια μικρή χιονοστιβάδα, ή αν βρίσκεστε κοντά στην άκρη της χιονοστιβάδας, μπορεί και να μπορέσετε να το κρατήσετε μέχρι να σας περάσει η ροή του χιονιού. Ακόμα κι αν απομακρυνθείτε από το αντικείμενο που κρατάτε, εάν μπορείτε να καθυστερήσετε την αναχώρησή σας προς τα κάτω, έχετε τις περισσότερες πιθανότητες να μην θαφθείτε ή, τουλάχιστον, να μην θαφτείτε τόσο βαθιά.\nΛάβετε υπόψη ότι μια πολύ ισχυρή χιονοστιβάδα μπορεί να μεταφέρει ακόμη και μεγάλους βράχους και δέντρα …\n5. Ξεκινήστε το κολύμπι. Αυτό είναι απαραίτητο για να σας βοηθήσει να μείνετε κοντά στην επιφάνεια του χιονιού. Το ανθρώπινο σώμα είναι πολύ πυκνότερο από το χιόνι, οπότε θα τείνετε να βυθίζετε καθώς μεταφέρετε προς τα κάτω. Προσπαθήστε να επιπλεύσετε κλωτσώντας τα πόδια σας και πιέζοντας τα χέρια σας σε μια κίνηση κολύμβησης.\nΚολυμπήστε στην πλάτη σας. Με αυτόν τον τρόπο το πρόσωπό σας στρέφεται προς την επιφάνεια, δίνοντάς σας μια καλύτερη πιθανότητα να πάρετε οξυγόνο πιο γρήγορα εάν θαφτείτε.\nΚολυμπήστε ανηφορικά. Η κολύμβηση θα σας φέρει πιο κοντά στην επιφάνεια του χιονιού.\nΜΕΡΟΣ 2 . Επιβίωση εάν θαφτείτε στο χιόνι\n1. Κρατήστε ένα χέρι ευθεία πάνω από το κεφάλι σας. Θα πρέπει να δείχνει προς την κατεύθυνση της επιφάνειας του χιονιού. Αυτό θα σας βοηθήσει να καταλάβετε που είναι η επιφάνεια, αφού είναι εύκολο να αποπροσανατολιστείτε μόλις θαφθείτε. Μπορεί επίσης να βοηθήσει τους διασώστες να σας εντοπίσουν. Το φτύσιμο μιας μικρής ποσότητας από το σάλιο σας μπορεί επίσης να σας βοηθήσει να καταλάβετε προς τα που είναι η επιφάνεια επειδή το υγρό θα τρέξει προς τα κάτω.\n2. Σκάψτε μια λακούβα γύρω από το πρόσωπό σας. Μόλις σταματήσει η χιονοστιβάδα, το χιόνι πέφτει τόσο έντονα όσο το σκυρόδεμα. Εάν είστε θαμμένοι βαθύτερα από 35 εκατοστά θα είναι αδύνατο να βγείτε μόνοι σας. Η μόνη ελπίδα σας τότε είναι να αποφύγετε την ασφυξία για αρκετό χρόνο μέχρι οι άνθρωποι να σας ξεθάψουν.\nΧρησιμοποιήστε είτε το ελεύθερο χέρι σας είτε ένα φτυάρι χιονοστιβάδας για να σκάψετε μια λακούβα αέρα κοντά στη μύτη και το στόμα σας. Όταν η χιονοστιβάδα επιβραδύνεται. Με μια μικρή λακούβα αέρα για να αναπνέετε, θα πρέπει να έχετε αρκετό αέρα για να διαρκεί τουλάχιστον 30 λεπτά.\nΠάρτε μια βαθιά ανάσα πριν το χιόνι ηρεμήσει. Αμέσως πριν το χιόνι ηρεμήσει, εισπνεύστε βαθιά και κρατήστε την αναπνοή σας για λίγα δευτερόλεπτα. Αυτό αναγκάζει το στήθος σας να διογκωθεί, το οποίο θα σας δώσει λίγο χώρο αναπνοής όταν το χιόνι σκληραίνει γύρω σας. Εάν δεν έχετε αυτό το χώρο αναπνοής, ίσως να μην μπορείτε ακόμη και να επεκτείνετε το στήθος σας για να αναπνέετε ενώ είστε θαμμένοι.\n3. Εξοικονομήστε αέρα και ενέργεια. Προσπαθήστε να μετακινηθείτε μόλις το χιόνι ηρεμήσει, αλλά μην θέσετε σε κίνδυνο την λακούβα αέρα σας. Εάν βρίσκεστε πολύ κοντά στην επιφάνεια, μπορεί να μπορείτε να σκάψετε το δρόμο σας, αλλά διαφορετικά, δεν πηγαίνετε πουθενά. Μην σπαταλάτε πολύτιμη ανάσα παλεύοντας ενάντια στο χιόνι. Παραμείνετε ήρεμοι και περιμένετε να σωθείτε.\nΕάν ακούτε άτομα κοντά σας, προσπαθήστε να τους καλέσετε, αλλά μην το συνεχίσετε εάν δεν φαίνεται να σας ακούνε. Πιθανότατα να τους ακούσετε καλύτερα από ό, τι μπορούν να σας ακούσουν, και φωνάζοντας απλώς χάνει την περιορισμένη παροχή αέρα.\n4. Περιμένετε να έρθουν οι διασώστες. Εάν επισκεφτήκατε τις πλαγιές με ένα πομποδέκτη και ανιχνευτή και οι φίλοι σας έκαναν το ίδιο, κάποιος θα μπορεί να σας βρει και να σας ξεθάψει. Μείνετε ήρεμοι και περιμένετε.\nΜΕΡΟΣ 3: Αυξήστε τις πιθανότητες επιβίωσής σας\n1. Να έχετε πάντα μαζί σας εξοπλισμό διάσωσης από χιονοστιβάδα. Ποτέ μην πηγαίνετε στις πλαγιές χωρίς αυτό. Υπάρχουν μερικά κομμάτια εξοπλισμού που μειώνουν σημαντικά τον κίνδυνο θανάτου των ανθρώπων σε μια χιονοστιβάδα. Επενδύστε στα ακόλουθα:\nΠομποδέκτης και ανιχνευτής χιονοστιβάδας. Ο πομποδέκτης βγάζει ένα σήμα για να δείξει πού είναι θαμμένο το άτομο και ο ανιχνευτής χρησιμοποιείται για να εντοπίστει το άτομο και να αρχίσουν να σκάβουν. Κάθε άτομο της ομάδας σας πρέπει να κουβαλάει και τα δύο.\nΈνα μικρό φτυάρι. Αυτό χρησιμοποιείται για να σκάψετε μια λακούβα αέρα γύρω από το πρόσωπο σας.\nΕνα κράνος. Πολλοί θάνατοι που σχετίζονται με χιονοστιβάδες συμβαίνουν λόγω του αρχικού αντίκτυπου του χιονιού που χτυπά τους ανθρώπους από τα πόδια τους.\nΟι αερόσακοι των Skiers έχουν γίνει πιο δημοφιλείς τα τελευταία χρόνια. Συμβάλλουν στη διατήρηση του σώματός σας προς την επιφάνεια του χιονιού, οπότε είναι λιγότερο πιθανό να θαφτείτε.\n2. Παρακολουθήστε ένα πρόγραμμα διάσωσής από χιονοστιβάδα. Οι χιονοστιβάδες συμβαίνουν αρκετά συχνά ώστε πολλοί οργανισμοί να παρέχουν εντατικά μαθήματα κατάρτισης στους προπονητές σκιέρ και σνόουμπορντες για το πώς να αποφεύγουν τις χιονοστιβάδες, να σώζονται και να σώζουν ο ένας τον άλλον. Αν ταξιδεύετε σε χώρα με χιονοστιβάδες, αξίζει να κάνετε ένα μάθημα.\nΠΡΕΜΙΕΡΑ ΤΗΣ ΤΑΙΝΙΑΣ "FROZEN AMBROSIA" ΣΤΗ ΠΙΕΡΙΑ.